# Iris Oifigiúil C 40/2022

| | ISSN 1977-107X |
| --- | --- |
| Iris Oifigiúil
  an Aontais Eorpaigh | C 40 |
| | |
| An t-eagrán Gaeilge | Faisnéis agus Fógraí | 6526 Eanáir 2022 |

ISSN 1977-107X

Iris Oifigiúil

an Aontais Eorpaigh

C 40

An t-eagrán Gaeilge

Faisnéis agus Fógraí

6526 Eanáir 2022

---

| Clár | Leathanach |
| --- | --- |
| | V   Fógairtí |
| | NÓSANNA IMEACHTA A bhAineAnn LEIS An gcomhbheArtAs tAlmhAíochtA A CHUR CHUN FEIDHME |
| | An Coimisiún Eorpach |
| 2022/C 40/01 | Fógra tionscnaimh ar athbhreithniú maidir le dul in éag na mbeart frithdhumpála is infheidhme maidir le hallmhairí feadáin agus píobáin buntáthaithe áirithe den chruach dhosmálta, bídís críochnaithe nó ná bídís, de thionscnamh Dhaon-Phoblacht na Síne agus na Téaváine | 1 |
| | NÓSANNA IMEACHTA A bhAineAnn LEIS An mbeArtAs iomAíochtA A CHUR CHUN FEIDHME |
| | An Coimisiún Eorpach |
| 2022/C 40/02 | Réamhfhógra faoi chomhchruinniú (Cás M.10569 – KKR / GIP / CYRUSONE) — Cás a d’fhéadfaí a chur faoin nós imeachta simplithe (
  1
  ) | 14 |
| | GNÍOMHARTHA EILE |
| | An Coimisiún Eorpach |
| 2022/C 40/03 | Foilsiú iarratais ar ainm a chlárú de bhun Airteagal 50(2)(a) de Rialachán (AE) Uimh. 1151/2012 ó Pharlaimint na hEorpa agus ón gComhairle maidir le scéimeanna cáilíochta do tháirgí talmhaíochta agus do bhia-earraí | 16 |
| 2022/C 40/04 | Foilsiú teachtaireachta maidir le formheas leasaithe chaighdeánaigh ar shonraíocht táirge le haghaidh ainm in earnáil an fhíona, dá dtagraítear in Airteagal 17(2) agus (3) de Rialachán Tarmligthe (AE) 2019/33 ón gCoimisiún | 20 |

Clár

Leathanach

V   Fógairtí

NÓSANNA IMEACHTA A bhAineAnn LEIS An gcomhbheArtAs tAlmhAíochtA A CHUR CHUN FEIDHME

An Coimisiún Eorpach

2022/C 40/01

Fógra tionscnaimh ar athbhreithniú maidir le dul in éag na mbeart frithdhumpála is infheidhme maidir le hallmhairí feadáin agus píobáin buntáthaithe áirithe den chruach dhosmálta, bídís críochnaithe nó ná bídís, de thionscnamh Dhaon-Phoblacht na Síne agus na Téaváine

1

NÓSANNA IMEACHTA A bhAineAnn LEIS An mbeArtAs iomAíochtA A CHUR CHUN FEIDHME

An Coimisiún Eorpach

2022/C 40/02

Réamhfhógra faoi chomhchruinniú (Cás M.10569 – KKR / GIP / CYRUSONE) — Cás a d’fhéadfaí a chur faoin nós imeachta simplithe (
  1
  )

1

14

GNÍOMHARTHA EILE

An Coimisiún Eorpach

2022/C 40/03

Foilsiú iarratais ar ainm a chlárú de bhun Airteagal 50(2)(a) de Rialachán (AE) Uimh. 1151/2012 ó Pharlaimint na hEorpa agus ón gComhairle maidir le scéimeanna cáilíochta do tháirgí talmhaíochta agus do bhia-earraí

16

2022/C 40/04

Foilsiú teachtaireachta maidir le formheas leasaithe chaighdeánaigh ar shonraíocht táirge le haghaidh ainm in earnáil an fhíona, dá dtagraítear in Airteagal 17(2) agus (3) de Rialachán Tarmligthe (AE) 2019/33 ón gCoimisiún

20

---

| | |
| --- | --- |
| | (1)   Téacs atá ábhartha maidir le LEE. |

---

(1)   Téacs atá ábhartha maidir le LEE.

1

| GA | |
| --- | --- |

GA

---

V Fógairtí

NÓSANNA IMEACHTA A bhAineAnn LEIS An gcomhbheArtAs tAlmhAíochtA A CHUR CHUN FEIDHME

An Coimisiún Eorpach

| 26.1.2022 | GA | Iris Oifigiúil an Aontais Eorpaigh | C 40/1 |
| --- | --- | --- | --- |

26.1.2022

GA

Iris Oifigiúil an Aontais Eorpaigh

C 40/1

---

Fógra tionscnaimh ar athbhreithniú maidir le dul in éag na mbeart frithdhumpála is infheidhme maidir le hallmhairí feadáin agus píobáin buntáthaithe áirithe den chruach dhosmálta, bídís críochnaithe nó ná bídís, de thionscnamh Dhaon-Phoblacht na Síne agus na Téaváine

(2022/C 40/01)

Tar éis fógra a fhoilsiú maidir le dul in éag (1) na mbeart frithdhumpála atá i bhfeidhm maidir le hallmhairí feadáin agus píobáin buntáthaithe áirithe den chruach dhosmálta, bídís críochnaithe nó ná bídís, de thionscnamh Dhaon-Phoblacht na Síne agus na Téaváine (“na tíortha lena mbaineann”), tá iarraidh ar athbhreithniú faighte ag an gCoimisiún Eorpach (“an Coimisiún”) de bhun Airteagal 11(2) de Rialachán (AE) 2016/1036 ó Pharlaimint na hEorpa agus ón gComhairle an 8 Meitheamh 2016 maidir le cosaint i gcoinne allmhairí dumpáilte ó thíortha nach baill den Aontas Eorpach (2) iad.

1.   Iarraidh ar athbhreithniú

An 26 Deireadh Fómhair 2021, chuir Coiste Cosanta na bhfeistis cruach dosmálta buntáthaithe atá i dtionscal an Aontais (“an t-iarratasóir”) an iarraidh isteach thar ceann thionscal an Aontais i réimse feistis áirithe feadán agus píobán den chruach dosmálta, bídís críochnaithe nó ná bídís, de bhrí Airteagal 5(4) den bhun-Rialachán.

Tá leagan oscailte den iarraidh agus den anailís ar an méid tacaíochta a thugann táirgeoirí an Aontais don iarraidh ar fáil sa chomhad le hiniúchadh ag páirtithe leasmhara. Tugann Roinn 5.6 den Fhógra seo faisnéis maidir le rochtain ar an gcomhad do pháirtithe leasmhara.

2.   Táirge faoi athbhreithniú

Is é táirge atá faoi réir an athbhreithnithe seo feistis feadáin agus píobáin buntáthaithe, de ghráid cruach dhosmálta ástainíteach, a fhreagraíonn do chineálacha AISI 304, 304L, 316, 316L, 316Ti, 321 agus 321H agus a gcoibhéis sna noirm eile, nach mó a trastomhas seachtrach ná 406,4 mm agus tiús balla 16 mm nó níos lú acu, nach lú ná 0,8 micriméadar (Ra) meán gairbhe (Ra) an dromchla, bíodh sé críochnaithe nó ná bíodh, dar thionscnamh Daon-Phoblacht na Síne agus an Téaváin (‘an táirge faoi athbhreithniú), a aicmítear faoi láthair faoi chóid AC ex 7307 23 10 agus ex 7307 23 90 (cóid Taric 7307231015, 7307231025, 7307239015, 7307239025). Is chun críoch faisnéise amháin a thugtar cóid AC agus TARIC.

3.   Bearta reatha

Is dleacht chinntitheach frithdhumpála a fhorchuirtear le Rialachán Cur Chun Feidhme (AE) 2017/141 ón gCoimisiún iad na bearta atá i bhfeidhm faoi láthair (3).

4.   Na forais leis an athbhreithniú

Tá an iarraidh bunaithe ar an bhforas gur dócha go leanfar den dumpáil agus den díobháil do thionscal an Aontais nó go dtarlóidh siad arís de thoradh dhul in éag na mbeart.

4.1.   
  Líomhain gur dócha go leanfar den dumpáil

4.1.1.   Líomhain gur dócha go leanfar le dumpáil ó Dhaon-Phoblacht na Síne

Mhaígh an t-iarratasóir nach bhfuil sé iomchuí praghsanna agus costais intíre a úsáid chun dóchúlacht leanúint le dumpáil ó Dhaon-Phoblacht na Síne a shuíomh, i ngeall ar shaobhadh suntasach a bheith ann de réir bhrí phointe (b) d’Airteagal 2(6a) den bhun-Rialachán.

Chun bunús a thabhairt leis na líomhaintí maidir le saobhadh suntasach, bhí an t-iarratasóir ag brath ar an bhfaisnéis atá sa tuarascáil tíre a chuir seirbhísí an Choimisiúin ar fáil an 20 Nollaig 2017 ina ndearnadh cur síos ar imthosca sonracha an mhargaidh i nDaon-Phoblacht na Síne (4). Thagair an t-iarratasóir, ach go háirithe, do shaobhadh mar láithreacht an stáit i gcoitinne agus ar bhealach níos sonraí in earnáil na cruach (is é an píobán cruach dosmálta ina phríomh-amhábhar) agus saobhadh i ndáil leis an talamh, fuinneamh, caipiteal agus saothar.

Ina theannta sin, bhí an t-iarratasóir ag brath ar fhaisnéis atá ar fáil go poiblí, go háirithe ar thuarascáil ó Chomhlachas Tráchtála an Aontais Eorpaigh sa tSín (5), ar thuarascáil (6) ón Eagraíocht um Chomhar agus Forbairt Eacnamaíochta, ar Thuarascáil na nAirí san Fhóram Domhanda maidir le Ró-acmhainn sa Tionscal Cruach (7), ar an 13ú plean cúig bliana d’earnáil na cruach agus ar na rialacháin lena bhforchuirtear dleacht chinntitheach frithdhumpála ar allmhairí píobáin agus feadáin táthaithe áirithe den iarann agus den chruach neamhchóimhiotalaithe de thionscnamh na Bealarúise, Dhaon-Phoblacht na Síne agus na Rúise tar éis athbhreithniú ar dhul in éag agus ar dhleacht shealadach fhrithdhumpála ar allmhairí leathán agus cornaí teorollta de chruach dhosmálta áirithe de thionscnamh na hIndinéise, na Síne agus na Téaváine tar éis athbhreithniú ar dhul in éag agus ar dhleacht shealadach fhrithdhumpála ar allmhairí de phíobáin iarainn agus den chruach neamhchóimhiotalacha de thionscnamh na Bealarúise, Dhaon-Phoblacht na Síne agus na Rúise (8).

I bhfianaise na faisnéise atá ar fáil, measann an Coimisiún go bhfuil fianaise leordhóthanach ann de bhun Airteagal 5(9) den bhun-Rialachán a d’fhéadfadh a léiriú, i ngeall ar shaobhadh suntasach a dhéanann difear do phraghsanna agus do chostais, nach iomchuí praghsanna agus costais intíre a úsáid i nDaon-Phoblacht na Síne, rud a fhágann gur gá imscrúdú a thionscnamh ar bhonn Airteagal 2(6a) den bhun-Rialachán.

Mar thoradh air sin, i bhfianaise Airteagal 2(6a)(a) den bhun-Rialachán, tá an líomhain go leanfar den dumpáil ó Dhaon-Phoblacht na Síne bunaithe ar chomparáid idir gnáthluach comhdhéanta ar bhonn costais táirgthe agus díola a léiríonn praghsanna nó tagarmharcanna neamhshaofa i dtír ionadaíoch iomchuí le praghas onnmhairiúcháin (ar leibhéal díreach ón monarcha) an táirge atá faoi athbhreithniú ó Dhaon-Phoblacht nuair a dhíoltar lena onnmhairiú chuig an Aontas é.

Ar an mbonn sin tá na corrlaigh dumpála a ríomhtar suntasach do Dhaon-Phoblacht na Síne.

Tá an tuarascáil tíre ar fáil sa chomhad le scrúdú ag páirtithe leasmhara agus ar shuíomh gréasáin Ard-Stiúrthóireacht na Trádála (9).

4.1.2.   Líomhain gur dócha go leanfar den dumpáil ón Téaváin

Ainneoin an díchill a rinne an t-iarratasóir le sonraí a fháil faoi na praghsanna intíre sa Téaváin, ní raibh na sonraí sin le fáil. In éagmais sonraí iontaofa maidir le praghsanna intíre don Téaváin, tá líomhain na dóchúlachta ann go leanfar le dumpáil bunaithe ar chomparáid idir gnáthluach comhdhéanta (costais mhonaraíochta, costais díola, costais ghinearálta agus costais riaracháin (SG&A) agus brabús) sa Téaváin agus praghas onnmhairiúcháin (díreach ón monarcha) an táirge atá faoi athbhreithniú nuair a dhíoltar é lena onnmhairiú chuig an Aontas. Maidir leis an mbunfhiosrúchán, is rud é a bhí ag brath ar ghnáthluach comhdhéanta.

Ar an mbonn sin tá na corrlaigh dumpála a ríomhtar suntasach i gcás na Téaváine.

4.2.   
  Líomhain go bhfuil dóchúlacht ann go leanfar den díobháil nó go dtarlóidh sé arís

Líomhnaíonn an t-iarratasóir an dóchúlacht go leanfaidh Daon-Phoblacht na Síne agus an Téaváin den díobháil atá siad a dhéanamh. I ndáil leis sin, tá fianaise leordhóthanach curtha ar fáil ag na hiarratasóirí go bhfuil allmhairiú an táirge atá faoi athbhreithniú ó na tíortha lena mbaineann chuig an Aontas fós suntasach i dtéarmaí absalóideacha agus i dtéarmaí scaireanna sa mhargadh.

Má léiríonn an fhianaise arna soláthar ag an iarratasóir go bhfuil meath ag teacht ar staid airgeadais thionscal an Aontais mar thoradh ar an laghdú ar phraghsanna. Líomhnaigh siad gurb é is cúis leis sin ná na hallmhairí ar phraghas íseal ó na tíortha lena mbaineann.

Gan dochar dá bhfuil thuas, líomhnaíonn an t-iarratasóir freisin gur dócha go dtarlóidh díobháil ó Dhaon-Phoblacht na Síne agus ón Téaváin arís. I ndáil leis sin, tá dóthain fianaise curtha ar fáil ag an iarratasóir gur dócha go dtiocfaidh méadú ar an leibhéal reatha allmhairithe den táirge atá faoi athbhreithniú ó Dhaon-Phoblacht na Síne agus ón Téaváin chuig an Aontas, mar gheall ar an acmhainn nár úsáideadh a bheith ann i nDaon-Phoblacht na Síne agus sa Téaváin, agus i ndáil le leibhéal na n-allmhairithe atá ann cheana. In éagmais na mbeart reatha, bhí fianaise shoiléir ann idir sladghearradh agus ghearrdhíol a bheith á ndéanamh ar allmhairí ón dá thír lena mbaineann le linn na tréimhse imscrúdaithe athbhreithnithe a úsáideadh san iarraidh ar athbhreithniú. Ar a bhun sin, dá ligfí na bearta in éag, is é toradh is dócha a bheadh ar mhéid na n-allmhairí ar phraghsanna dumpáilte ó na tíortha lena mbaineann díobháil a dhéanamh do thionscal an Aontais an athuair.

5.   Nós imeachta

Tar éis don Choimisiún a chinneadh, tar éis dó dul i gcomhairle leis an gCoiste arna bhunú le hAirteagal 15(1) den bhun-Rialachán, go bhfuil fianaise leordhóthanach ann go bhfuil dóchúlacht dumpála agus díobhála ann chun údar a thabhairt le hathbhreithniú éaga a thionscnamh, déanann an Coimisiún athbhreithniú a thionscnamh leis seo i gcomhréir le hAirteagal 11(2) den bhun-Rialachán.

Cinnfear leis an athbhreithniú dul in éag an dóigh a leanfar leis an táirge atá faoi athbhreithniú agus gur de thionscnamh Dhaon-Phoblacht na Síne agus na Téaváine a bheadh ann mar thoradh ar dhul in éag na mbeart, agus go leanfaí leis an díobháil do thionscal an Aontais, sin nó go dtarlódh sí arís.

Tarraingíonn an Coimisiún aird na bpáirtithe ar an bhFógra (10) arna fhoilsiú maidir le hiarmhairtí na ráige COVID-19 ar imscrúduithe frithdhumpála agus frith-fhóirdheontais a d’fhéadfadh a bheith infheidhme maidir leis an imeacht seo.

5.1.   
  An tréimhse imscrúdaithe athbhreithnithe agus an tréimhse faoi bhreathnú

An t-imscrúdú chun fáil amach an leanfar den dumpáil nó an dtarlóidh sí arís, chumhdaigh sé an tréimhse ón 1 Eanáir 2021 go dtí an 31 Nollaig 2021 (“tréimhse an imscrúdaithe athbhreithniúcháin”). An t-imscrúdú ar threochtaí atá ábhartha maidir leis an measúnú ar an dóchúlacht go leanfar den díobháil nó go dtarlóidh sí arís, chumhdaigh sé an tréimhse ón 1 Eanáir 2018 go dtí deireadh thréimhse an imscrúdaithe athbhreithniúcháin (“an tréimhse faoi bhreathnú”).

5.2.   
  Barúlacha faoin iarraidh agus faoi thionscnamh an imscrúdaithe

Ní mór do na páirtithe leasmhara uile ar mian leo tuairim a thabhairt ar an iarraidh (lena n-áirítear ábhair a bhaineann le díobháil agus cúisíocht) nó aon ghnéithe a bhaineann le tionscnamh an imscrúdaithe (lena n-áirítear an méid tacaíochta don iarraidh) é sin a dhéanamh laistigh de 37 lá ó dháta foilsithe an Fhógra seo in Iris Oifigiúil an Aontais Eorpaigh (11).

Ní mór aon iarraidh ar éisteacht maidir le tionscnamh an imscrúdaithe a chur isteach laistigh de 15 lá ó dháta foilsithe an Fhógra seo.

5.3.   
  Nós imeachta chun an dóchúlacht go leanfar de dhumpáil a chinneadh

In athbhreithniú ar dhul in éag, déanann an Coimisiún scrúdú ar onnmhairithe a rinneadh chuig an Aontas le linn na tréimhse athbhreithnithe imscrúdaithe agus, beag beann ar onnmhairí chuig an Aontas, measann sé an amhlaidh, de bharr staid na gcuideachtaí a tháirgeann agus a dhíolann an táirge atá faoi athbhreithniú sna tíortha lena mbaineann, gur dócha go leanfaí ar aghaidh le honnmhairí ag praghsanna dumpáilte chuig an Aontas nó go dtarlóidh siad arís dá rachadh na bearta in éag.

Dá bhrí sin, iarrtar ar na táirgeoirí (12) uile an táirge atá faoi athbhreithniú ó na tíortha lena mbaineann, lena n-áirítear iad siúd nár chomhoibrigh sna himscrúduithe as a dtiocfaidh na bearta atá i bhfeidhm, páirt a ghlacadh in imscrúdú an Choimisiúin.

5.3.1.   Imscrúdú a dhéanamh ar tháirgeoirí sna tíortha lena mbaineann

I bhfianaise an líon mór táirgeoirí a d’fhéadfadh a bheith i nDaon-Phoblacht na Síne agus sa Téaváin atá páirteach san athbhreithniú seo ar dhul in éag agus chun an t-imscrúdú a thabhairt chun críche laistigh de na teorainneacha ama reachtúla, féadfaidh an Coimisiún na táirgeoirí a bhfuil imscrúdú le déanamh orthu a theorannú go líon réasúnta trí shampla a roghnú (gairtear “sampláil” freisin ar an bpróiseas sin). Is i gcomhréir le hAirteagal 17 den bhun-Rialachán a dhéanfar an tsampláil.

D’fhonn a chur ar chumas an Choimisiúin cinneadh a dhéanamh an gá sampláil a dhéanamh, agus más gá, sampla a roghnú, iarrtar leis seo ar na táirgeoirí go léir, nó ar na hionadaithe uile a bhí ag gníomhú thar a gceann, lena n-áirítear na táirgeoirí nó na hionadaithe nár chomhoibrigh san imscrúdú as ar tháinig na bearta atá faoi réir an athbhreithnithe seo, faisnéis faoina gcuideachtaí a chur ar fáil don Choimisiún laistigh de 7 lá ó dháta foilsithe an Fhógra seo. Ní mór an fhaisnéis seo a chur ar fáil trí TRON.tdi ag an seoladh seo a leanas: https://tron.trade.ec.europa.eu/tron/tdi/form/R758_SAMPLING_FORM_FOR_EXPORTING_PRODUCER. Is féidir teacht ar fhaisnéis faoi rochtain ar an trón i roinn 5.6 agus i roinn 5.9 thíos.

D’fhonn an fhaisnéis a fháil a mheasann sé is gá chun sampla na dtáirgeoirí sna tíortha i dtrácht a roghnú, rachaidh an Coimisiún i dteagmháil freisin le húdaráis na dtíortha i dtrácht, agus féadfaidh sé dul i dteagmháil le haon chomhlachais táirgeoirí sna tíortha sin a bhfuiltear ar an eolas fúthu.

Má tá sampla riachtanach, roghnófar na táirgeoirí bunaithe ar an méid ionadaíoch is mó táirgthe, díolacháin nó onnmhairí is féidir a imscrúdú go réasúnach laistigh den am atá ar fáil. Tabharfaidh an Coimisiún fógra do gach táirgeoir is aithnid sna tíortha lena mbaineann, d’údaráis na dtíortha lena mbaineann agus do chomhlachais táirgeoirí, trí údaráis na dtíortha lena mbaineann, más iomchuí, faoi na cuideachtaí a roghnófar le bheith sa sampla.

Nuair a bheidh an fhaisnéis is gá faighte ag an gCoimisiún chun sampla táirgeoirí a roghnú, cuirfidh sé a chinneadh in iúl do na páirtithe lena mbaineann an bhfuil siad san áireamh sa sampla. Beidh ar na táirgeoirí samplála ceistneoir comhlánaithe a chur isteach laistigh de 30 lá ón dáta a dtabharfar fógra faoin gcinneadh iad a áireamh sa sampla.

Cuirfidh an Coimisiún nóta leis an gcomhad le hiniúchadh ag páirtithe leasmhara agus iad ag léiriú roghnú an tsampla. Ní mór aon trácht ar roghnú an tsampla a fháil laistigh de 3 lá ón dáta ar tugadh fógra faoin gcinneadh samplach.

Tá cóip den cheistneoir do tháirgeoirí sna tíortha lena mbaineann ar fáil sa chomhad le hiniúchadh ag páirtithe leasmhara agus ar shuíomh gréasáin Ard-Stiúrthóireacht na Trádála: https://trade.ec.europa.eu/tdi/case_details.cfm?id=2574.

Gan dochar do chur i bhfeidhm féideartha Airteagal 18 den bhun-Rialachán, cuideachtaí a d’aontaigh go bhféadfaí iad a chur leis an sampla, cé nach roghnaítear sa sampla iad, measfar gur ag comhoibriú atá siad.

5.3.2.   Nós imeachta breise maidir le Daon-Phoblacht na Síne atá faoi réir saobhadh suntasach

Faoi réir fhorálacha an Fhógra seo, iarrtar ar na páirtithe leasmhara uile leis seo a gcuid tuairimí a chur in iúl, faisnéis a thíolacadh agus fianaise thacaíochta a sholáthar maidir le cur i bhfeidhm Airteagal 2(6a) den bhun-Rialachán. Ach amháin má shonraítear a mhalairt, ní mór an fhaisnéis agus an fhianaise thacaíochta a bheith faighte ag an gCoimisiún laistigh de 37 lá ó dháta theacht i bhfeidhm an Rialacháin seo.

Go háirithe, iarrann an Coimisiún ar na páirtithe leasmhara uile a dtuairim a chur in iúl maidir leis na hionchuir agus maidir le cóid an Chórais Chomhchuibhithe (HS) a sholáthraítear san iarraidh, tír ionadaíoch nó tíortha ionadaíocha iomchuí a mholadh agus céannacht táirgeoirí an táirge atá faoi imscrúdú sna tíortha sin a chur ar fáil. Ní mór an fhaisnéis agus an fhianaise thacaíochta a bheith faighte ag an gCoimisiún laistigh de 15 lá ó dháta theacht i bhfeidhm an Fhógra seo.

De bhun phointe (e) d’Airteagal 2(6a) den bhun-Rialachán, déanfaidh an Coimisiún, go gairid tar éis a thionscanta, trí bhíthin nóta a ghabhann leis an gcomhad lena iniúchadh ag páirtithe leasmhara, na páirtithe san imscrúdú a chur ar an eolas faoi na foinsí ábhartha a bhfuil sé beartaithe aige a úsáid chun críche an gnáthluach a chinneadh i nDaon-Phoblacht na Síne de bhun Airteagal 2(6a) den bhun-Rialachán. Cumhdófar leis sin gach foinse, lena n-áirítear tríú tír ionadaíoch iomchuí a roghnú i gcás inarb iomchuí. Tabharfar 10 lá do pháirtithe an imscrúdaithe ón dáta a gcuirfear an nóta sin leis an gcomhad sin chun barúlacha a chur isteach.

De réir na faisnéise atá ar fáil don Choimisiún, is í an Téalainn an tríú tír ionadaíoch a d’fhéadfadh a bheith ag Daon-Phoblacht na Síne sa chás sin. D’fhonn an tríú tír ionadaíoch iomchuí a roghnú ar deireadh, scrúdóidh an Coimisiún an bhfuil tíortha ann a bhfuil leibhéal forbartha eacnamaíche acu atá cosúil le leibhéal Dhaon-Phoblacht na Síne, ina bhfuil táirgeadh agus díolacháin an táirge faoi athbhreithniú agus ina bhfuil sonraí ábhartha ar fáil go héasca. I gcás a bhfuil breis agus tír amháin den sórt sin ann, tabharfar tosaíocht, i gcás inarb iomchuí, do thíortha ag a bhfuil leibhéal leordhóthanach cosanta sóisialta agus comhshaoil.

Maidir leis na foinsí ábhartha, iarrann an Coimisiún ar tháirgeoirí uile Dhaon-Phoblacht na Síne faisnéis a chur ar fáil maidir leis na hábhair (amh agus próiseáilte) agus fuinneamh a úsáidtear chun an táirge atá faoi athbhreithniú a tháirgeadh laistigh de 15 lá ó dháta foilsithe an Fhógra seo. Ní mór an fhaisnéis seo a chur ar fáil trí TRON.tdi ag an seoladh seo a leanas: https://tron.trade.ec.europa.eu/tron/tdi/form/R758_INFO_ON_INPUTS_FOR_EXPORTING_PRODUCER_FORM. Is féidir teacht ar fhaisnéis faoi rochtain ar an trón i roinn 5.6 agus i roinn 5.9 thíos.

Thairis sin, ní mór aon fhaisnéis fhíorasach a chuirtear isteach chun luach a chur ar chostais agus ar phraghsanna de bhun phointe (a) d’Airteagal 2(6a) den bhun-Rialachán a chomhdú laistigh de 65 lá ó dháta foilsithe an Fhógra seo. Ba cheart faisnéis fhíorasach den sórt sin a thógáil go heisiach ó fhoinsí atá ar fáil go poiblí.

D’fhonn an fhaisnéis a fháil a mheasann sé a bheith riachtanach dá imscrúdú i ndáil leis an saobhadh suntasach líomhnaithe de réir bhrí phointe (b) d’Airteagal 2(6a) den bhun-Rialachán, cuirfidh an Coimisiún ceistneoir ar fáil freisin do Rialtas Dhaon-Phoblacht na Síne.

5.3.3.   Allmhaireoirí neamhghaolmhara a imscrúdú (13) (14)

Iarrtar ar allmhaireoirí neamhghaolmhara an táirge atá faoi athbhreithniú ó na tíortha lena mbaineann chuig an Aontas, lena n-áirítear na tíortha nár chomhoibrigh san imscrúdú a mbeidh na bearta atá i bhfeidhm mar thoradh air, páirt a ghlacadh san imscrúdú sin.

I bhfianaise líon mór na n-allmhaireoirí neamhghaolmhara a d’fhéadfadh a bheith bainteach leis an athbhreithniú seo ar dhul in éag, agus chun an t-imscrúdú a thabhairt chun críche laistigh de na teorainneacha ama reachtúla, féadfaidh an Coimisiún teorainn a chur le líon réasúnta na n-allmhaireoirí neamhghaolmhara a dhéanfar a imscrúdú trí shampla a roghnú (gairtear “sampláil” den phróiseas sin freisin). Is i gcomhréir le hAirteagal 17 den bhun-Rialachán a dhéanfar an tsampláil.

Chun a chur ar chumas an Choimisiúin a chinneadh an bhfuil gá leis an tsampláil agus, más gá, chun sampla a roghnú, iarrtar leis seo ar gach allmhaireoir neamhghaolmhar, nó ar gach ionadaí neamhghaolmhar atá ag gníomhú thar a gceann, lena n-áirítear na cinn nár chomhoibrigh san imscrúdú as a dtiocfaidh na bearta atá faoi réir an athbhreithnithe seo, a chur in iúl don Choimisiún go bhfuil siad ann. Ní mór do na páirtithe sin é sin a dhéanamh laistigh de 7 lá ó dháta foilsithe an Fhógra seo tríd an eolas a iarrtar san Iarscríbhinn a ghabhann leis an bhFógra seo a chur ar fáil don Choimisiún.

D’fhonn faisnéis a fháil a mheasann sé a bheith riachtanach do roghnú an tsampla d’allmhaireoirí neamhghaolmhara, féadfaidh an Coimisiún dul i dteagmháil freisin le haon chomhlachas allmhaireoirí aitheanta.

Más sampla riachtanach atá i gceist, féadfar na hallmhaireoirí a roghnú bunaithe ar an méid ionadaíoch is mó díolachán den táirge atá faoi athbhreithniú ó na tíortha lena mbaineann san Aontas a fhéadfar a imscrúdú go réasúnach laistigh den am atá ar fáil. Tabharfaidh an Coimisiún fógra do gach allmhaireoir neamhghaolmhar agus do gach comhlachas allmhaireoirí aithnid faoi na cuideachtaí a roghnaíodh le bheith sa sampla.

Cuirfidh an Coimisiún nóta leis an gcomhad le hiniúchadh ag na páirtithe leasmhara agus iad ag léiriú roghnú an tsampla. Ní mór aon trácht ar roghnú an tsampla a fháil laistigh de 3 lá ón dáta ar tugadh fógra faoin gcinneadh samplach.

Chun an fhaisnéis a mheasann an Coimisiún a bheith riachtanach le haghaidh a imscrúdaithe a fháil, cuirfidh an Coimisiún ceistneoir chuig na hallmhaireoirí sampláilte neamhghaolmhara. Ní mór do na páirtithe sin ceistneoir comhlánaithe a chur isteach laistigh de 30 lá ón dáta ar tugadh fógra faoin roghnú sampla, ach amháin má shonraítear a mhalairt.

Tá cóip den cheistneoir le haghaidh tháirgeoirí an Aontais ar fáil sa chomhad le scrúdú ag na páirtithe leasmhara agus ar shuíomh gréasáin Ard-Stiúrthóireacht na Trádála: https://trade.ec.europa.eu/tdi/case_details.cfm?id=2574.

5.4.   
  Nós imeachta lena chinneadh gur dócha go leanfaidh díobháil nó go dtarlóidh díobháil arís

D’fhonn a shuíomh an bhfuil dóchúlacht ann go leanfar de dhíobháil do thionscal an Aontais nó go ndéanfaí díobháil arís dó, iarrann an Coimisiún ar tháirgeoirí Aontais an táirge atá faoi athbhreithniú páirt a ghlacadh san imscrúdú.

5.4.1.   Táirgeoirí an Aontais a imscrúdú

I bhfianaise líon mór táirgeoirí an Aontais atá páirteach san athbhreithniú seo maidir le dul in éag agus chun an t-imscrúdú a thabhairt chun críche laistigh de na teorainneacha ama reachtúla, chinn an Coimisiún teorainn réasúnta a chur le líon réasúnta tháirgeoirí an Aontais a dhéanfar a imscrúdú trí shampla a roghnú (gairtear “sampláil” freisin den phróiseas sin). Déantar an tsampláil i gcomhréir le hAirteagal 17 den bhun-Rialachán.

Tá sampla de tháirgeoirí an Aontais roghnaithe go sealadach ag an gCoimisiún. Is féidir sonraí a fháil sa chomhad le iniúchadh ag na páirtithe leasmhara.

Iarrtar ar na páirtithe leasmhara leis seo a dtuairimí a thabhairt maidir leis an sampla sealadach. Ina theannta sin, ní mór do tháirgeoirí eile de chuid an Aontais, nó ionadaithe atá ag gníomhú thar a gceann, lena n-áirítear táirgeoirí de chuid an Aontais nár chomhoibrigh san imscrúdú as ar tháinig na bearta atá i bhfeidhm, a mheasann go bhfuil cúiseanna ann gur cheart iad a chur san áireamh sa sampla, teagmháil a dhéanamh leis an gCoimisiún laistigh de 7 lá ó dháta foilsithe an Fhógra seo. Ní mór na barúlacha ar fad maidir leis an sampla sealadach a fháil laistigh de 7 lá ó dháta foilsithe an Fhógra seo, ach amháin má shonraítear a mhalairt.

Tabharfaidh an Coimisiún fógra sa sampla do gach táirgeoir agus/nó comhlachas aitheanta de chuid an Aontais de tháirgeoirí an Aontais a roghnaítear sa sampla.

Beidh ar na táirgeoirí samplála ceistneoir comhlánaithe a chur isteach laistigh de 30 lá ón dáta a dtabharfar fógra faoin gcinneadh iad a áireamh sa sampla.

Tá cóip den cheistneoir le haghaidh tháirgeoirí an Aontais ar fáil sa chomhad le scrúdú ag na páirtithe leasmhara agus ar shuíomh gréasáin Ard-Stiúrthóireacht na Trádála. https://trade.ec.europa.eu/tdi/case_details.cfm?id=2574

5.5.   
  Nós imeachta chun leas an Aontais a mheasúnú

I gcás ina ndeimhneofar an dóchúlacht go leanfar le dumpáil agus díobháil nó go dtarlóidh siad arís, cinnfear de bhun Airteagal 21 den bhun-Rialachán an mbeadh sé i gcoinne leas an Aontais na bearta frithdhumpála a choinneáil.

Iarrtar ar tháirgeoirí, ar allmhaireoirí agus ar a gcomhlachais ionadaíocha, úsáideoirí agus a gcomhlachais ionadaíocha, ceardchumainn agus eagraíochtaí ionadaíocha tomhaltóirí faisnéis faoi leas an Aontais a chur ar fáil don Choimisiún.

Ní mór faisnéis maidir leis an measúnú ar leas an Aontais a chur ar fáil laistigh de 37 lá ó dháta foilsithe an Fhógra seo, ach amháin má shonraítear a mhalairt. Féadfar an fhaisnéis sin a sholáthar i bhformáid shaor nó trí cheistneoir a d’ullmhaigh an Coimisiún a chomhlánú.

Tá cóip de na ceistneoirí, lena n-áirítear an ceistneoir le haghaidh úsáideoirí an táirge atá faoi athbhreithniú, ar fáil sa chomhad le hiniúchadh ag na páirtithe leasmhara agus ar shuíomh gréasáin Ard-Stiúrthóireacht na Trádála: https://trade.ec.europa.eu/tdi/case_details.cfm?id=2574.

I gcás ar bith, ní dhéanfar faisnéis a thíolactar de bhun Airteagal 21 a chur san áireamh ach amháin má thacaíonn fianaise fhíorasach léi tráth a tíolactha, ar fianaise í a thugann bunús lena bailíocht.

5.6.   
  Páirtithe leasmhara

D’fhonn a bheith rannpháirteach san imscrúdú, ní mór do pháirtithe leasmhara, amhail táirgeoirí sna tíortha lena mbaineann, táirgeoirí an Aontais, allmhaireoirí agus a gcomhlachais ionadaíocha, úsáideoirí agus a gcomhlachais ionadaíocha, ceardchumainn agus eagraíochtaí ionadaíocha tomhaltóirí a léiriú ar dtús go bhfuil nasc oibiachtúil idir a ngníomhaíochtaí agus an táirge atá faoi athbhreithniú.

Measfar gur páirtithe leasmhara iad táirgeoirí sna tíortha lena mbaineann, táirgeoirí, allmhaireoirí agus comhlachais ionadaíocha de chuid an Aontais a chuir faisnéis ar fáil i gcomhréir leis na nósanna imeachta a bhfuil tuairisc orthu i roinn 5.3.1, i roinn 5.3.3 agus i roinn 5.4.1 má tá nasc oibiachtúil idir a ngníomhaíochtaí agus an táirge faoi athbhreithniú.

Ní bheidh páirtithe eile in ann páirt a ghlacadh san imscrúdú mar pháirtí leasmhar ach amháin ón nóiméad a chuirfidh siad in iúl gur ann dóibh, agus ar choinníoll go bhfuil nasc oibiachtúil idir a ngníomhaíochtaí agus an táirge atá faoi athbhreithniú. Má mheastar gur páirtí leasmhar é, tá sé gan dochar do chur i bhfeidhm Airteagal 18 den bhun-Rialachán.

Déantar rochtain ar an gcomhad atá ar fáil do pháirtithe leasmhara le hiniúchadh trí Tron.tdi ag an seoladh seo a leanas: https://tron.trade.ec.europa.eu/tron/TDI. Lean na treoracha ar an leathanach sin chun rochtain a fháil (15).

5.7.   
  Aighneachtaí eile i scríbhinn

Faoi réir fhorálacha an Rialacháin seo, iarrtar ar gach páirtí leasmhar a chuid tuairimí a chur in iúl, faisnéis a chur isteach agus fianaise thacaíochta a sholáthar. Ach amháin má shonraítear a mhalairt, ní mór an fhaisnéis agus an fhianaise thacaíochta a bheith faighte ag an gCoimisiún laistigh de 37 lá ó dháta theacht i bhfeidhm an Rialacháin seo.

5.8.   
  An deis éisteacht a fháil le seirbhísí imscrúdúcháin an Choimisiúin

Féadfaidh gach páirtí leasmhar éisteacht le seirbhísí imscrúdúcháin an Choimisiúin a iarraidh. Ní mór aon iarraidh ar éisteacht a fháil a dhéanamh i scríbhinn agus ní mór cúiseanna na hiarrata a shonrú ann chomh maith le hachoimre ar an méid is mian leis an bpáirtí leasmhar a phlé le linn na héisteachta. Beidh an éisteacht teoranta do na saincheisteanna a leag na páirtithe leasmhara amach i scríbhinn roimh ré.

I bprionsabal, ní bhainfear úsáid as éisteachtaí chun faisnéis fhíorasach nach bhfuil ar chomhad go fóill a chur i láthair. Mar sin féin, ar mhaithe le dea-riarachán agus chun seirbhísí an Choimisiúin a chumasú chun dul ar aghaidh leis an imscrúdú, féadfar a ordú do pháirtithe leasmhara faisnéis fhíorasach nua a sholáthar tar éis éisteachta.

5.9.   
  Treoracha maidir le haighneachtaí i scríbhinn a dhéanamh, agus maidir le ceistneoirí comhlíonta agus comhfhreagras a sheoladh

Maidir le faisnéis a chuirfear faoi bhráid an Choimisiúin chun críche imscrúduithe cosanta trádála, beidh an fhaisnéis sin saor ó chóipchirt. Ní mór do pháirtithe leasmhara, sula gcuirfidh siad faisnéis agus/nó sonraí atá faoi réir cóipchearta tríú páirtí faoi bhráid an Choimisiúin, cead a iarraidh go sonrach ar shealbhóir an chóipchirt lena gceadaítear don Choimisiún a) an fhaisnéis agus na sonraí a úsáid chun críoch an nós imeachta cosanta trádála seo agus b) an fhaisnéis agus/nó na sonraí a chur ar fáil do pháirtithe leasmhara san imscrúdú sin i bhfoirm a fhágfaidh go mbeidh siad in ann a gcearta chun cosanta a fheidhmiú.

Cuirfear an lipéad “Íogair” (16) ar gach aighneacht i scríbhinn, lena n-áirítear an fhaisnéis a iarrtar sa Rialachán seo, ceistneoirí comhlánaithe agus comhfhreagras atá curtha ar fáil ag na páirtithe leasmhara a n-iarrtar gur i modh rúin a chaithfí leo. Páirtithe a thíolacann faisnéis le linn an imscrúdaithe seo, iarrtar orthu cúis a thabhairt lena n-iarraidh go gcaithfí i modh rúin leo.

Ní mór do pháirtithe a sholáthraíonn faisnéis “Íogair” achoimrí neamhrúnda uirthi a chur ar fáil de bhun Airteagal 19(2) den bhun-Rialachán, achoimrí a gcuirfear lipéad orthu a shonrófar “Mar eolas do pháirtithe leasmhara”. Ba cheart na hachoimrí sin a bheith mionsonraithe a ndóthain ionas go bhféadfar bunús na faisnéise a tíolacadh faoi rún a thuiscint go réasúnta. Mura féidir leis an bpáirtí a sholáthraíonn faisnéis rúnda cúis mhaith a thaispeáint le hiarraidh gur i modh rúin a gcaithfí leo nó mura dtugann sé achoimre neamhrúnda uirthi san fhormáid agus sa cháilíocht a iarradh, féadfaidh an Coimisiún neamhaird a thabhairt ar an bhfaisnéis sin mura féidir a thaispeáint go sásúil ó fhoinsí iomchuí go bhfuil an fhaisnéis ceart.

Iarrtar ar pháirtithe leasmhara gach aighneacht agus iarraidh a dhéanamh trí TRON.tdi (https://tron.trade.ec.europa.eu/ tron/TDI) lena n-áirítear cumhachtaí aturnae agus bileoga deimhniúcháin scanta. Trí úsáid a bhaint as TRON.tdi nó ríomhphost, cuireann páirtithe leasmhara in iúl go n-aontaíonn siad leis na rialacha is infheidhme maidir le haighneachtaí leictreonacha atá sa doiciméad “COMHFHREAGRAS LEIS AN gCOIMISIÚN EORPACH I gCÁSANNA COSANTA TRÁDÁLA”, doiciméad a foilsíodh ar shuíomh gréasáin Ard-Stiúrthóireacht na Trádála: http://trade.ec.europa.eu/doclib/docs/2011/june/tradoc_148003.pdf. Ní mór do na páirtithe leasmhara a n-ainm, a seoladh, a n-uimhir teileafóin agus seoladh ríomhphoist bailí a thabhairt, agus ba cheart dóibh a áirithiú gur ríomhphost oifigiúil feidhmiúil gnó é an seoladh ríomhphoist a chuireann siad ar fáil, agus gur seoladh é a sheiceáiltear gach lá. Tráth a chuirfear sonraí teagmhála ar fáil, ní dhéanfaidh an Coimisiún cumarsáid le páirtithe leasmhara ach amháin trí TRON.tdi nó trí ríomhphost, seachas sa chás go n-iarrfaidh siad na doiciméid uile ar an gCoimisiún trí mheán eile cumarsáide go sainráite, nó mura rud é gur gá post cláraithe a úsáid mar gheall ar chineál an doiciméid atá le seoladh. Le haghaidh tuilleadh rialacha agus faisnéise maidir le comhfhreagras leis an gCoimisiún, lena n-áirítear prionsabail a bhaineann le haighneachtaí trí TRON.tdi agus trí ríomhphost, ba cheart do na páirtithe leasmhara na treoracha cumarsáide a cheadú leis na páirtithe leasmhara dá dtagraítear thuas.

Seoladh an Choimisiúin le haghaidh comhfhreagrais:

| an Coimisiún Eorpach |
| --- |
| Ard-Stiúrthóireacht na Trádála |
| Stiúrthóireacht G |
| Oifig: CHAR 04/039 |
| 1049 An Bhruiséil |
| BELGIQUE/BELGIË |

an Coimisiún Eorpach

Ard-Stiúrthóireacht na Trádála

Stiúrthóireacht G

Oifig: CHAR 04/039

1049 An Bhruiséil

BELGIQUE/BELGIË

TRON. tdi: https://tron.trade.ec.europa.eu/tron/tdi

Ríomhphost:

Saincheisteanna dumpála a bhaineann le Daon-Phoblacht na Síne: TRADE-R758-SSTPF-DUMPING-CHINA@ec.europa.eu

Saincheisteanna dumpála a bhaineann leis an Téaváin: TRADE-R758-SSTPF-DUMPING-TAIWAN@ec.europa.eu

Saincheisteanna díobhála agus leas an Aontais: TRADE-R758-SSTPF-INJURY@ec.europa.eu

6.   Sceideal an imscrúdaithe

De ghnáth, cuirfear an t-imscrúdú i gcrích laistigh de 12 mhí agus in aon chás tráth nach déanaí ná 15 mhí ó dháta foilsithe an Fhógra seo, de bhun Airteagal 11(5) den bhun-Rialachán.

7.   Faisnéis a chur isteach

De ghnáth, ní fhéadfaidh páirtithe leasmhara faisnéis a chur isteach ach amháin sna tréimhsí a shonraítear in alt 5 den Fhógra seo.

D’fhonn an t-imscrúdú a thabhairt chun críche laistigh de na spriocdhátaí éigeantacha, ní ghlacfaidh an Coimisiún le haighneachtaí ó pháirtithe leasmhara tar éis an spriocdháta chun tuairimí a thabhairt faoin nochtadh deiridh nó, más infheidhme, tar éis an spriocdháta chun barúlacha a thabhairt maidir leis an nochtadh deiridh breise.

8.   An deis barúlacha a thabhairt maidir le haighneachtaí páirtithe eile

Chun cearta na cosanta a ráthú, ba cheart an deis a bheith ag páirtithe leasmhara barúlacha a thabhairt maidir le faisnéis a chuir páirtithe leasmhara eile isteach. Agus sin á dhéanamh acu, ní fhéadfaidh páirtithe leasmhara aghaidh a thabhairt ach ar na saincheisteanna a ardaítear in aighneachtaí na bpáirtithe leasmhara eile agus ní fhéadfaidh siad saincheisteanna nua a tharraingt anuas.

Na barúlacha maidir leis an bhfaisnéis a chuir páirtithe leasmhara eile ar fáil mar fhreagairt ar nochtadh na dtorthaí cinntitheacha, ba cheart iad sin a chur isteach laistigh de 5 lá ón sprioc-am chun tuairim a thabhairt ar na torthaí cinntitheacha, ach amháin má shonraítear a mhalairt. Más ann do nochtadh deiridh breise, na barúlacha a rinne páirtithe leasmhara eile mar fhreagairt ar an nochtadh breise sin, ba cheart iad sin a chur isteach laistigh de 1 lá ón sprioc-am chun tuairim a thabhairt ar an nochtadh breise sin, ach amháin má shonraítear a mhalairt.

Tá an tráthchlár a leagtar amach gan dochar do cheart an Choimisiúin faisnéis bhreise a iarraidh ar pháirtithe leasmhara i gcásanna a bhfuil údar cuí leo.

9.   Síneadh ama leis na teorainneacha ama a shonraítear san Fhógra seo

Féadfar faduithe chuig teorainneacha ama dá bhforáiltear san Fhógra seo a dheonú arna iarraidh sin do pháirtithe leasmhara a léiríonn cúis chuí.

Níor cheart aon síneadh maidir leis na teorainneacha ama dá bhforáiltear san Fhógra seo a iarraidh ach amháin in imthosca eisceachtúla, agus ní dhéanfar é a dheonú ach amháin má tá údar cuí leis. I gcás ar bith, beidh teorainn 3 lá de ghnáth le síneadh a chur leis an sprioc-am chun freagra a thabhairt ar cheistneoirí, agus mar riail ghinearálta ní rachaidh sé thar 7 lá. Maidir le teorainneacha ama chun faisnéis eile a shonraítear san Fhógra tionscnaimh a chur isteach, beidh teorainn 3 lá leis na síntí ama, ach amháin má léirítear gurb ann d’imthosca eisceachtúla.

10.   Neamh-chomhoibriú

Má dhiúltaíonn aon pháirtí leasmhar rochtain a thabhairt ar an bhfaisnéis is gá nó mura gcuireann sé an fhaisnéis sin ar fáil laistigh de na teorainneacha ama, nó má chuireann sé bac suntasach ar an imscrúdú, féadfar torthaí deimhneacha nó diúltacha a thabhairt ar bhonn na bhfíoras atá ar fáil i gcomhréir le hAirteagal 18 den bhun-Rialachán.

I gcás inar léir gur sholáthair páirtí leasmhar faisnéis bhréagach nó mhíthreorach, féadfar neamhaird a thabhairt ar an bhfaisnéis sin agus féadfar úsáid a bhaint as na fíorais atá ar fáil.

Mura gcomhoibríonn páirtí leasmhar nó mura gcomhoibríonn sé ach i bpáirt agus, dá bhrí sin, má tá na torthaí bunaithe ar fhíorais atá ar fáil i gcomhréir le hAirteagal 18 den bhun-Rialachán, d’fhéadfadh sé nach mbeadh an toradh chomh fabhrach céanna don pháirtí sin agus a bheadh dá mbeadh comhoibriú déanta aige.

Ní mheasfar gur neamh-chomhoibriú é mainneachtain freagra leictreonach a thabhairt, ar choinníoll go léiríonn an páirtí leasmhar go mbeadh ualach breise nó costas breise mí-réasúnach mar thoradh ar an bhfreagra a thabhairt ar an mbealach a iarradh é. Ba cheart don pháirtí leasmhar teagmháil a dhéanamh leis an gCoimisiún láithreach.

11.   Oifigeach Éisteachta

Féadfaidh páirtithe leasmhara idirghabháil an Oifigigh Éisteachta in imeachtaí trádála a iarraidh. Déanann an tOifigeach Éisteachta athbhreithniú ar iarrataí ar rochtain ar an gcomhad, ar dhíospóidí maidir le rúndacht doiciméad, ar iarrataí ar shíneadh teorainneacha ama agus ar aon iarraidh eile a bhaineann le cearta cosanta páirtithe leasmhara agus tríú páirtithe faoi mar a d’fhéadfadh teacht chun cinn le linn an imeachta.

Féadfaidh an tOifigeach Éisteachta éisteachtaí a eagrú agus idirghabháil a dhéanamh idir an páirtí/na páirtithe leasmhara agus seirbhísí an Choimisiúin chun a áirithiú go bhfuil cearta cosanta na bpáirtithe leasmhara á bhfeidhmiú go hiomlán. Ba cheart iarraidh ar éisteacht leis an Oifigeach Éisteachta a dhéanamh i scríbhinn agus ba cheart na cúiseanna atá leis an iarraidh a shonrú inti. Déanfaidh an tOifigeach Éisteachta scrúdú ar na cúiseanna atá leis na hiarrataí. Níor cheart na héisteachtaí sin a reáchtáil ach amháin murar réitíodh na saincheisteanna le seirbhísí an Choimisiúin in am trátha.

Ní mór aon iarraidh a thíolacadh in am trátha agus go gasta ionas nach gcuirfear stiúradh ordúil na n-imeachtaí i mbaol. Chuige sin, ba cheart do na páirtithe leasmhara idirghabháil an Oifigigh Éisteachta a iarraidh a luaithe is féidir tar éis an teagmhais arb é is údar le hidirghabháil den sórt sin a bheith ann. I gcás ina dtíolactar iarrataí éisteachta lasmuigh de na tréimhsí ama ábhartha, déanfaidh an tOifigeach Éisteachta scrúdú freisin ar na cúiseanna le hiarrataí déanacha den sórt sin, ar chineál na saincheisteanna a tarraingíodh anuas agus ar thionchar na saincheisteanna sin ar chearta cosanta, ag féachaint go cuí do leasanna dea-riaracháin agus do chríochnú tráthúil an imscrúdaithe.

Chun tuilleadh faisnéise agus sonraí teagmhála a fháil, féadfaidh páirtithe leasmhara féachaint ar leathanaigh ghréasáin an Oifigigh Éisteachta ar shuíomh gréasáin Ard-Stiúrthóireacht na Trádála: http://ec.europa.eu/trade/trade-policy-and-you/contacts/hearing-officer/.

12.   An deis athbhreithniú a iarraidh faoi Airteagal 11(3) den bhun-Rialachán

Ós rud é go ndéantar an t-athbhreithniú éaga seo a thionscnamh i gcomhréir le forálacha Airteagal 11(2) den bhun-Rialachán, ní bheidh na bearta atá ann cheana mar thoradh ar thorthaí an athbhreithnithe sin, ach is é an toradh a bheidh air sin go ndéanfar na bearta sin a aisghairm nó a choimeád i gcomhréir le hAirteagal 11(6) den bhun-Rialachán.

Má mheasann aon pháirtí leasmhar go bhfuil údar maith leis na bearta a athbhreithniú ionas go bhféadfaí na bearta a leasú, féadfaidh an páirtí sin athbhreithniú a iarraidh de bhun Airteagal 11(3) den bhun-Rialachán.

Féadfaidh páirtithe ar mian leo athbhreithniú den sórt sin a iarraidh, rud a dhéanfaí go neamhspleách ar an athbhreithniú ar dhul in éag a luaitear san Fhógra seo, teagmháil a dhéanamh leis an gCoimisiún ag an seoladh a thugtar thuas.

13.   Sonraí pearsanta a phróiseáil

Is i gcomhréir le Rialachán (AE) 2018/1725 ó Pharlaimint na hEorpa agus ón gComhairle a chaithfear le haon sonraí pearsanta a bhaileofar san imscrúdú seo (17).

Tá fógra cosanta sonraí ar fáil ar shuíomh gréasáin Ard-Stiúrthóireacht na Trádála, fógra a chuireann gach duine aonair ar an eolas faoi phróiseáil sonraí pearsanta faoi chuimsiú ghníomhaíochtaí cosanta trádála an Choimisiúin: http://ec.europa.eu/trade/policy/accessing- markets/trade-defence/

---

(1)  IO C 168, 5.5.2021, lch. 5.

(2)  IO L 176, 30.6.2016, lch. 21.

(3)  Rialachán Cur Chun Feidhme (AE) 2017/141 ÓN gCOIMISIÚN 26 Eanáir 2017 lena bhforchuirtear dleachtanna cinntitheacha frithdhumpála ar allmhairí feadáin agus píobáin buntáthaithe áirithe den chruach dosmálta de thionscnamh Dhaon-Phoblacht na Síne agus na Téaváine, bídís críochnaithe nó ná bídís, (IO L 22, 27.01.2017, lch. 14).

(4)  Doiciméad Inmheánach Oibre de chuid an Choimisiúin maidir le Saobhadh Suntasach i nGeilleagar Dhaon-Phoblacht na Síne chun críoch Imscrúduithe Cosanta Trádála, an 20 Nollaig 2017, SWD(2017) 483 final/2 atá ar fáil ar: https://trade.ec.europa.eu/doclib/docs/2017/december/tradoc_156474.pdf

(5)  Ró-acmhainn sa tSín: bac ar chlár oibre an Pháirtí maidir le hathchóiriú

(6)  OECD an Fóram domhanda maidir le ró-acmhainn sa tionscal cruach, Cad é an tsaincheist?

(7)  an Fóram domhanda maidir le ró-acmhainn sa tionscal cruach, Tuarascáil na Airí, an 20 Meán Fómhar 2018.

(8)  Rialachán Cur Chun Feidhme (AE) 2021/635 an 16 Aibreán 2021 lena bhforchuirtear dleacht frithdhumpála chinntitheach ar allmhairí píobán táite agus feadán táite áirithe d’iarann nó de chruach neamh-chóimhiotail ar de thionscnamh na Bealarúise, Dhaon-Phoblacht na Síne agus na Rúise iad tar éis athbhreithniú éaga de bhun Airteagal 11(2) de Rialachán (AE) 2016/1036 ó Pharlaimint na hEorpa agus ón gComhairle (IO L 132, 19.4.2021, lch. 145), agus Rialachán Cur Chun Feidhme (AE) 2020/508 an 7 Aibreán 2020 lena bhforchuirtear dleacht frithdhumpála shealadach ar allmhairí leathán agus cornaí teorollta de chruach dhosmálta de thionscnamh na hIndinéise, Dhaon-Phoblacht na Síne agus na Téaváine (IO L 110, 8.4.2020, lch. 3).

(9)  Féadfar na doiciméid a luaitear sa tuarascáil tíre a fháil freisin ach sin a iarraidh go cuí-réasúnaithe.

(10)  IO C 86, 16.3.2020, lch. 6(https://eur-lex.europa.eu/legal-content/EN/TXT/?uri=CELEX%3A52020XC0316%2802%29).

(11)  Is ionann gach tagairt d’fhoilsiú an Fhógra seo agus tagairt d’fhoilsiú an Fhógra seo in Iris Oifigiúil an Aontais Eorpaigh, ach amháin má shonraítear a mhalairt.

(12)  Is éard is táirgeoir ann aon chuideachta sna tíortha lena mbaineann a tháirgeann an táirge faoi athbhreithniú, lena n-áirítear aon cheann dá chuideachtaí gaolmhara a bhfuil baint acu le táirgeadh, le díolacháin intíre nó le honnmhairiú an táirge atá faoi athbhreithniú.

(13)  Ní féidir ach allmhaireoirí nach mbaineann le táirgeoirí sa tír nó sna tíortha lena mbaineann a shampláil. Ní mór d’allmhaireoirí a bhfuil baint acu le táirgeoirí Iarscríbhinn I a ghabhann leis an gceistneoir do na táirgeoirí sin a líonadh isteach. I gcomhréir le hAirteagal 127 de Rialachán Cur Chun Feidhme (AE) 2015/2447 ón gCoimisiún an 24 Samhain 2015 lena leagtar síos rialacha mionsonraithe maidir le forálacha áirithe de Rialachán (AE) Uimh. 952/2013 ó Pharlaimint na hEorpa agus ón gComhairle lena leagtar síos Cód Custaim an Aontais a chur chun feidhme, measfar beirt a bheith gaolmhar: (a) más oifigeach nó stiúrthóir duine acu i ngnólacht an duine eile; (b) más comhpháirtithe gnó iad a bhfuil aitheantas dlíthiúil acu; (c) más fostóir agus fostaí iad; (d) más le tríú páirtí 5 % nó níos mó de na stoic nó de na scaireanna le cearta vótála de chuid na beirte acu, nó má rialaíonn nó má choinníonn tríú páirtí iad, go díreach nó go hindíreach; (e) má stiúrann duine amháin acu an duine eile go díreach nó go hindíreach; (f) má tá an bheirt acu faoi stiúradh díreach nó indíreach ag tríú páirtí; (g) má rialaíonn siad tríú duine go díreach nó go hindíreach le chéile; nó (h) gur baill den teaghlach céanna iad (IO L 343, 29.12.2015, lch. 558). Ní mheasfar daoine a bheith den teaghlach céanna ach amháin má tá siad in aon ghaol acu seo a leanas le chéile: (i) fear céile agus bean chéile, (ii) tuismitheoir agus leanbh, (iii) deartháir agus deirfiúr (más ionann athair agus máthair dóibh nó más ionann tuismitheoir amháin dóibh), (iv) seanathair nó seanmháthair, (v) uncail nó aintín agus nia nó neacht, (vi) tuismitheoir céile agus cliamhain nó banchliamhain, (vii) deartháir céile agus deirfiúr chéile. I gcomhréir le hAirteagal 5(4) de Rialachán (AE) Uimh. 952/2013 ó Pharlaimint na hEorpa agus ón gComhairle lena leagtar síos Cód Custaim an Aontais, ciallaíonn “duine” duine nádúrtha, duine dlítheanach agus aon chomhlachas daoine nach duine dlítheanach é ach a n-aithnítear faoi dhlí an Aontais nó faoin dlí náisiúnta go bhfuil an inniúlacht aige gníomhartha dlí a dhéanamh (IO L 269, 10.10.2013, lch. 1).

(14)  Féadfar na sonraí a chuireann allmhaireoirí neamhghaolmhara ar fáil a úsáid freisin i ndáil le gnéithe den imscrúdú sin seachas an dumpáil a chinneadh.

(15)  I gcás fadhbanna teicniúla, déan teagmháil le do thoil leis an Deasc Seirbhíse Trádála trí ríomhphost a sheoladh chuig TRADE-SERVICE-DESK@ec.europa.eu nó ar an nguthán + 32 2 297 97 97.

(16)  Is doiciméad “Íogair” doiciméad a meastar é a bheith rúnda de bhun Airteagal 19 den bhun-Rialachán agus Airteagal 6 de Chomhaontú EDT maidir le cur chun feidhme Airteagal VI de GATT 1994 (Comhaontú Frithdhumpála). Is doiciméad é freisin atá cosanta de bhun Airteagal 4 de Rialachán (CE) Uimh. 1049/2001 ó Pharlaimint na hEorpa agus ón gComhairle (IO L 145, 31.5.2001, lch. 43).

(17)  Rialachán (AE) 2018/1725 ó Pharlaimint na hEorpa agus ón gComhairle an 23 Deireadh Fómhair 2018 maidir le daoine nádúrtha a chosaint i ndáil le sonraí pearsanta a phróiseáil ag institiúidí, comhlachtaí, oifigí agus gníomhaireachtaí an Aontais agus maidir le saorghluaiseacht sonraí den sórt sin, agus lena n-aisghairtear Rialachán (CE) Uimh. 45/2001 agus Cinneadh 1247/2002/CE (IO L 295, 21.11.2018, lch. 39).

---

IARSCRÍBHINN

| ☐ | Leagan “Íogair” |
| --- | --- |
| ☐ | Leagan “Le haghaidh a iniúchta ag páirtithe leasmhara” |
| (cuir tic sa bhosca iomchuí) |

☐

Leagan “Íogair”

☐

Leagan “Le haghaidh a iniúchta ag páirtithe leasmhara”

(cuir tic sa bhosca iomchuí)

ATHBHREITHNIÚ ÉAGA AR NA BEARTA FRITHDHUMPÁLA IS INFHEIDHME MAIDIR LE HALLMHAIRÍ FEISTIS FEADÁN AGUS PÍOBÁN BUNTÁTHAITHE ÁIRITHE DEN CHRUACH DHOSMÁLTA, BÍDÍS CRÍOCHNAITHE NÓ NÁ BÍDÍS, DAR TIONSCNAMH DAON-PHOBLACHT NA SÍNE AGUS AN TÉAVÁIN.

EOLAS FAOI ROGHNÚ AN TSAMPLA D’ALLMHAIREOIRÍ NEAMHBHAINTEACHA

Tá an fhoirm seo ceaptha chun cabhrú le hallmhaireoirí neamhghaolmhara freagra a thabhairt ar an iarraidh ar fhaisnéis samplála a dhéantar i bpointe 5.3.2. den fhógra tionscnaimh.

Ba cheart an leagan “Íogair” agus an leagan “Le cigireacht ag na páirtithe leasmhara” a thabhairt ar ais don Choimisiún mar atá leagtha amach san fhógra tionscnaimh.

1.   CÉANNACHT AGUS SONRAÍ TEAGMHÁLA

Tabhair na sonraí seo a leanas faoi do chuideachta:

| Ainm na cuideachta | |
| --- | --- |
| Seoladh | |
| Teagmhálaí | |
| Seoladh ríomhphoist | |
| Teileafón | |

Ainm na cuideachta

Seoladh

Teagmhálaí

Seoladh ríomhphoist

Teileafón

2.   LÁIMHDEACHAS AGUS MÉID NA NDÍOLACHÁN

Léirítear láimhdeachas iomlán na cuideachta ina euro (EUR), an luach ina euro (EUR) agus an méid ina thonaí i gcás allmhairí isteach san Aontas agus athdhíolann sé ar mhargadh an Aontais tar éis allmhairiú ó Dhaon-Phoblacht na Síne agus ón Téaváin, le linn na tréimhse athbhreithnithe imscrúdaithe, an táirge atá faoi athbhreithniú mar atá sainmhínithe san fhógra tionscnaimh.

| | Tonaí | Luach ina euro (EUR) |
| --- | --- | --- |
| Láimhdeachas iomlán do chuideachta féin ina euro (EUR) | | |
| Allmhairí den táirge atá faoi athbhreithniú de thionscnamh Dhaon-Phoblacht na Síne agus na Téaváine isteach san Aontas | | |
| Allmhairí den táirge atá faoi athbhreithniú isteach san Aontas (de gach tionscnamh) | | |
| Athdhíolacháin ar mhargadh an Aontais tar éis an táirge faoi athbhreithniú a allmhairiú ó Dhaon-Phoblacht na Síne agus ón Téaváin | | |

Tonaí

Luach ina euro (EUR)

Láimhdeachas iomlán do chuideachta féin ina euro (EUR)

Allmhairí den táirge atá faoi athbhreithniú de thionscnamh Dhaon-Phoblacht na Síne agus na Téaváine isteach san Aontas

Allmhairí den táirge atá faoi athbhreithniú isteach san Aontas (de gach tionscnamh)

Athdhíolacháin ar mhargadh an Aontais tar éis an táirge faoi athbhreithniú a allmhairiú ó Dhaon-Phoblacht na Síne agus ón Téaváin

3.   GNÍOMHAÍOCHTAÍ DO CHUIDEACHTA FÉIN AGUS CUIDEACHTAÍ GAOLMHARA (1)

Tabhair sonraí faoi ghníomhaíochtaí beachta na cuideachta agus na gcuideachtaí gaolmhara uile (liostaigh iad agus luaigh an caidreamh le do chuideachta, le do thoil) a bhfuil baint acu le táirgeadh agus/nó díol (onnmhairiú agus/nó intíre) an táirge atá faoi athbhreithniú. D’fhéadfaí a áireamh ar ghníomhaíochtaí den sórt sin ceannach an táirge faoi athbhreithniú, é a chur ar fáil faoi shocruithe fochonraitheoireachta, nó é a phróiseáil nó a thrádáil, ach gan a bheith teoranta don mhéid sin.

| Ainm na cuideachta agus suíomh na cuideachta | Gníomhaíochtaí | Gaol |
| --- | --- | --- |
| | | |
| | | |
| | | |

Ainm na cuideachta agus suíomh na cuideachta

Gníomhaíochtaí

Gaol

4.   FAISNÉIS EILE

Tabhair aon fhaisnéis ábhartha eile a mheasann an chuideachta a bheith úsáideach chun cuidiú leis an gCoimisiún an sampla a roghnú.

5.   DEIMHNIÚCHÁN

Tríd an bhfaisnéis thuasluaite a chur ar fáil, aontaíonn an chuideachta go bhféadfaí í a chur san áireamh sa sampla. Má roghnaítear an chuideachta le bheith mar chuid den sampla, is é a bheidh i gceist leis sin ceistneoir a líonadh isteach agus glacadh le cuairt ar a háitreabh chun a freagra a fhíorú. Má thugann an chuideachta le fios nach n-aontaíonn sí lena cur isteach sa sampla, measfar nár chomhoibrigh sí leis an imscrúdú. Tá torthaí an Choimisiúin d’allmhaireoirí neamh-chomhoibríocha bunaithe ar na fíricí atá ar fáil agus d’fhéadfadh sé nach mbeadh an toradh chomh fabhrach don chuideachta sin agus a bheadh dá mbeadh comhoibriú déanta aici.

Síniú an oifigigh údaraithe:

Ainm agus teideal an oifigigh údaraithe:

Dáta:

---

(1)  I gcomhréir le hAirteagal 127 de Rialachán Cur Chun Feidhme (AE) 2015/2447 ón gCoimisiún an 24 Samhain 2015 lena leagtar síos rialacha mionsonraithe maidir le forálacha áirithe de Rialachán (AE) Uimh. 952/2013 ó Pharlaimint na hEorpa agus ón gComhairle lena leagtar síos Cód Custaim an Aontais a chur chun feidhme, measfar beirt a bheith gaolmhar: (a) más oifigeach nó stiúrthóir duine acu i ngnólacht an duine eile; (b) más comhpháirtithe gnó iad a bhfuil aitheantas dlíthiúil acu; (c) más fostóir agus fostaí iad; (d) más le tríú páirtí 5 % nó níos mó de na stoic nó de na scaireanna le cearta vótála de chuid na beirte acu, nó má rialaíonn nó má choinníonn tríú páirtí iad, go díreach nó go hindíreach; (e) má stiúrann duine amháin acu an duine eile go díreach nó go hindíreach; (f) má tá an bheirt acu faoi stiúradh díreach nó indíreach ag tríú páirtí; (g) má rialaíonn siad tríú duine go díreach nó go hindíreach le chéile; nó (h) gur baill den teaghlach céanna iad (IO L 343, 29.12.2015, lch. 558). Ní mheasfar daoine a bheith den teaghlach céanna ach amháin má tá siad in aon ghaol acu seo a leanas le chéile: (i) fear céile agus bean chéile, (ii) tuismitheoir agus leanbh, (iii) deartháir agus deirfiúr (más ionann athair agus máthair dóibh nó más ionann tuismitheoir amháin dóibh), (iv) seanathair nó seanmháthair agus garleanbh, (v) uncail nó aintín agus nia nó neacht, (vi) tuismitheoir céile agus cliamhain nó banchliamhain, (vii) deartháir céile agus deirfiúr chéile. I gcomhréir le hAirteagal 5(4) de Rialachán (AE) Uimh. 952/2013 ó Pharlaimint na hEorpa agus ón gComhairle lena leagtar síos Cód Custaim an Aontais, ciallaíonn “duine” duine nádúrtha, duine dlítheanach agus aon chomhlachas daoine nach duine dlítheanach é ach a n-aithnítear faoi dhlí an Aontais nó faoin dlí náisiúnta go bhfuil an inniúlacht aige gníomhartha dlí a dhéanamh (IO L 269, 10.10.2013, lch. 1).

---

NÓSANNA IMEACHTA A bhAineAnn LEIS An mbeArtAs iomAíochtA A CHUR CHUN FEIDHME

An Coimisiún Eorpach

| 26.1.2022 | GA | Iris Oifigiúil an Aontais Eorpaigh | C 40/14 |
| --- | --- | --- | --- |

26.1.2022

GA

Iris Oifigiúil an Aontais Eorpaigh

C 40/14

---

Réamhfhógra faoi chomhchruinniú

(Cás M.10569 – KKR / GIP / CYRUSONE)

Cás a d’fhéadfaí a chur faoin nós imeachta simplithe

(Téacs atá ábhartha maidir le LEE)

(2022/C 40/02)

1.

Baineann an fógra seo leis na gnóthais seo a leanas:

| — | KKR & Co. Inc. (“KKR”, Stáit Aontaithe Mheiriceá); |
| --- | --- |

—

KKR & Co. Inc. (“KKR”, Stáit Aontaithe Mheiriceá);

| — | Global Infrastructure Management, LLC, (“GIP”, Stáit Aontaithe Mheiriceá); |
| --- | --- |

—

Global Infrastructure Management, LLC, (“GIP”, Stáit Aontaithe Mheiriceá);

| — | CyrusOne, Inc. (“CyrusOne”, Stáit Aontaithe Mheiriceá). |
| --- | --- |

—

CyrusOne, Inc. (“CyrusOne”, Stáit Aontaithe Mheiriceá).

Gheobhaidh KKR agus GIP rialú comhpháirteach, de réir bhrí Airteagal 3(1)(b) den Rialachán um Chumaisc, ar CyrusOne ina iomláine.

Baintear an comhchruinniú amach trí bhíthin ceannach scaireanna.

2.

| — | i gcás KKR: is gnólacht infheistíochta domhanda é a thairgeann bainistíocht mhalartach sócmhainní agus réitigh margaí caipitil agus árachais. |
| --- | --- |

—

i gcás KKR: is gnólacht infheistíochta domhanda é a thairgeann bainistíocht mhalartach sócmhainní agus réitigh margaí caipitil agus árachais.

| — | i gcás GIP: is bainisteoir ciste neamhspleách bonneagair é a infheistíonn i sócmhainní in earnáil an iompair, an fhuinnimh, na dramhaíola agus an uisce, den chuid is mó, agus a bhainistíonn na sócmhainní sin. |
| --- | --- |

—

i gcás GIP: is bainisteoir ciste neamhspleách bonneagair é a infheistíonn i sócmhainní in earnáil an iompair, an fhuinnimh, na dramhaíola agus an uisce, den chuid is mó, agus a bhainistíonn na sócmhainní sin.

| — | i gcás CyrusOne: is iontaobhas infheistíochta eastáit réadaigh (“REIT”) é ar leis maoin lárionaid sonraí sna Stáit Aontaithe agus san Eoraip, ar maoin aicme fiontair, neodracha, iltionónta agus aontionónta iad, agus oibríonn agus forbraíonn sé na maoin sin. |
| --- | --- |

—

i gcás CyrusOne: is iontaobhas infheistíochta eastáit réadaigh (“REIT”) é ar leis maoin lárionaid sonraí sna Stáit Aontaithe agus san Eoraip, ar maoin aicme fiontair, neodracha, iltionónta agus aontionónta iad, agus oibríonn agus forbraíonn sé na maoin sin.

3.

De bhun an Fhógra ón gCoimisiún maidir le nós imeachta simplithe i dtaca le cóireáil comhchruinnithe áirithe faoi Rialachán (CE) Uimh. 139/2004 ón gComhairle (2), ba cheart a thabhairt faoi deara go bhféadfaí an cás seo a chur faoin nós imeachta a leagtar amach san Fhógra.

4.

Ní mór na barúlacha a bheith faighte ag an gCoimisiún tráth nach déanaí ná 10 lá tar éis dháta foilsithe an fhoilseacháin seo. Ba cheart an tagairt seo a leanas a lua i gcónaí:

M.10569 – KKR / GIP / CRUYSONE

Is féidir barúlacha a sheoladh chuig an gCoimisiún le ríomhphost, le facs nó tríd an bpost. Baintear úsáid as na sonraí teagmhála seo thíos:

Ríomhphost: COMP-MERGER-REGISTRY@ec.europa.eu

Facs +32 22964301

Seoladh poist:

| An Coimisiún Eorpach |
| --- |
| Ard-Stiúrthóireacht na hIomaíochta |
| Clárlann na gCumasc |
| 1049 Bruxelles/Brussel |
| BELGIQUE/BELGIË |

An Coimisiún Eorpach

Ard-Stiúrthóireacht na hIomaíochta

Clárlann na gCumasc

1049 Bruxelles/Brussel

BELGIQUE/BELGIË

---

(1)  IO L 24, 29.1.2004, lch. 1 (an “Rialachán um Chumaisc”).

1

(2)  IO C 366, 14.12.2013, lch. 5.

2

---

GNÍOMHARTHA EILE

An Coimisiún Eorpach

| 26.1.2022 | GA | Iris Oifigiúil an Aontais Eorpaigh | C 40/16 |
| --- | --- | --- | --- |

26.1.2022

GA

Iris Oifigiúil an Aontais Eorpaigh

C 40/16

---

Foilsiú iarratais ar ainm a chlárú de bhun Airteagal 50(2)(a) de Rialachán (AE) Uimh. 1151/2012 ó Pharlaimint na hEorpa agus ón gComhairle maidir le scéimeanna cáilíochta do tháirgí talmhaíochta agus do bhia-earraí

(2022/C 40/03)

Leis an bhfoilseachán seo, tugtar an ceart chun cur i gcoinne an iarratais de bhun Airteagal 51 de Rialachán (AE) Uimh. 1151/2012 ó Pharlaimint na hEorpa agus ón gComhairle (1) laistigh de thrí mhí ó dháta an fhoilseacháin seo.

DOICIMÉAD AONAIR

“Wrångebäcksost”

Uimh. AE: PDO-SE-02413 – 14 Márta 2018

STFC (X) TGFC ( )

1.   Ainm nó ainmneacha [STFC nó TGFC]

“Wrångebäcksost”

2.   Ballstát nó Tríú Tír

an tSualainn

3.   Tuairisc ar an táirge talmhaíochta nó ar an mbia-earra

3.1.   Cineál táirge

Aicme 1.3. Cáiseanna

3.2.   Tuairisc ar an táirge lena mbaineann an t-ainm in (1)

Is é “Wrångebäcksost” an t-ainm atá ar cháis leathchrua a dhéantar as bainne bó lánmhéathrais orgánach teirmithe.

Tá na tréithe seo a leanas le sonrú in “Wrångebäcksost”:

Cruth: Tá an cháis sorcóireach, 30-45 cm ar trastomhas agus 10-18 cm ar airde.

Meáchan: 8-13 kg.

Tréimhse aibithe: Tréimhse nach lú ná 9 mí.

Craiceann: Craiceann de mhúscán baictéir.

Dath:

Craiceann: Flannbhuí go rua, agus imireacha ciardhonna ann. Athraíonn an dath le haois.

Craiceann gearrtha: Leathbhuí. Athraíonn an dath de réir an tséasúir agus an aibithe, ó bheith béas buí éadrom go buí éadrom a bhfuil stríocaí flannbhuí air.

Uigeacht: Is dlúth an craiceann gearrtha agus tá poill anseo agus ansiúd ann.

Raimhre: Dlúth, uachtarúil agus criostail ann.

Boladh: Claon beag géar agus blas clóis agus bainne as.

Blas: Iomlán agus casta agus iarbhlas a mhaireann i bhfad, gnéithe de bhlas saillte agus clóis air, tréanghoirteamas agus roinnt milseachta air.

Conas atá sé le hithe: Leáiteach.

Cion taise: 34-38 %

Cion saille: 34-38 %

Saill in ábhar tirim: 55-60 %

Cion próitéine: 21-24 %

Cion salainn: 1.7-2.1 %

Aigéid charbocsaileacha sho-ghalaithe: 14-27 mmol/kg

Aimíonaigéid shaora: 32-46 g/kg

Cóimheas aigéid oiléach le haigéad pailmíteach: 0.8-0.9

3.3.   Beatha (maidir le táirgí de thionscnamh ainmhíoch amháin) agus amhábhair (maidir le táirgí próiseáilte amháin)

Tá beatha an eallaigh déiríochta ríthábhachtach chun gurb ann do na tréithe tipiciúla a bhaineann le “Wrångebäcksost”. I rith thréimhse an tsamhraidh, ón 15 Aibreán go dtí an 15 Deireadh Fómhair, is amuigh faoin aer a bhíonn na ba. I rith na tréimhse sin is féar agus luibheanna ó fhéaraigh i réigiún Guldkroken atá sa bheatha go príomha. Féarthailte saothraithe is mó atá sna féaraigh agus tá roinnt fiarach iontu freisin.

I rith na tréimhse nach bhfásann go leor féir ar na féaraigh chun beatha leordhóthanach a sholáthar, déantar meascán beatha a thabhairt do na ba, beatha ina bhfuil sadhlas, tuí, gránaigh (eorna (Hordeum vulgare), coirce (Avena sativa) agus cruithneacht (Triticum aestivum)), pónairí machaire / pónairí leathana (Vicia faba), císte ola síl ráibe (déanta as gráin síl ráibe (Brassica napus)), mianraí, salann agus aol.

Meascán síolta móinéir a chuirtear san fhéarthalamh (seamair bhán (Trifolium repens), tiomóid (Phleum pratense), feisciú móinéir (Festuca pratensis), seagalach bhuan (Lolium perenne), feisciú rua reatha (Festuca rubra), cuise mín (Poa pratensis), siocair (Cichorium intybus), cearbhas (Cuminum cyminum) agus slánlus (Plantago lanceolata), agus i móinéir arúla, cuirtear meascán síolta ina bhfuil seamair dhearg (Trifolium pratense), seamair bhán (Trifolium repens), alfalfa (Medicago sativa), tiomóid (Phleum pratense), feisciú móinéir (Festuca pratensis) agus seagalach bhuan (Lolium perenne).

Coimeádtar an féarthalamh ar feadh 6-8 mbliana agus na móinéir arúil ar feadh 3-5 bliana sula ndéantar an cur arís iontu. De thairbhe na dtréimhsí fada a mbíonn an talamh ina branar, bíonn faill phéactha ag an stór síolta san ithir agus ag na síolta a shéideann an ghaoth isteach ó na ceantair máguaird. Athraíonn comhdhéanamh speiceas na bhféarthailte agus na móinéar ó bhliain go bliain dá bharr. Cuirtear tuilleadh leis an athrú sin freisin de thairbhe fhlúirse na gcineálacha ithreacha atá ar an talamh agus cumas éagsúil na n-ithreacha sin uisce a choimeád. Dá bhrí sin, tosaíonn na speicis atá ag fás ar an bhféarthalamh, go háirithe, ag dul i gcosúlacht de réir a chéile leis na speicis a fhaightear i bhfiaraigh.

Ní mór ar a laghad 85 % den tiúchan agus den fharae garbh araon a tháirgeadh laistigh den limistéar geografach aitheanta. Ní fhéadfar beatha allmhairithe a úsáid ach amháin i gcás adhaimsire a d’fhéadfadh a bheith ina siocair le ganntanas beatha a tháirgtear ar an bhfeirm.

Déantar “Wrångebäcksost” as bainne bó úr orgánach neamhphaisteartha a tháirgtear sa limistéar dá dtagraítear i bpointe 4. Ba den phór SLB agus Brown Swiss, agus ba dá bpór measctha, is mó a tháirgeann an bainne. Déantar na ba a bhleán faoi dhó sa lá. Déantar an bainne a fhuarú go dtí go n-úsáidtear sa déirí cáise é. Ní mór gan bainne is sine ná 24 uair an chloig a úsáid chun “Wrångebäcksost” a dhéanamh.

Is í cáilíocht an bhainne, seachas pór na mbó, a thugann airíonna “Wrångebäcksost”. Ba cheart líon na spór agus na mbaictéar a bheith faoi bhun 20 agus 50 le haghaidh eintreacocas agus spór, faoi seach. Athraíonn an cion saille agus próitéine idir 3.8 agus 4.4 % agus 2.9 agus 3.3 %, faoi seach, de réir an tséasúir. Sa gheimhreadh is ea is airde a bhíonn na leibhéil. Agus “Wrångebäcksost” á dhéanamh, ba cheart an cóimheas saille le próitéin a bheith thart ar 1.15-1.30.

Maidir le cion aigéad sailleach saor, amhail aigéad bútarach agus aigéad caprach, ar féidir leo blas camraithe a chur ar cháis, ní mór é a choinneáil íseal (3.0-3.5 mmol/10 kg) ionas gur féidir an cháis a aibiú ar feadh na tréimhse fada ama a theastaíonn ó “Wrångebäcksost” chun go mbeidh a shaintréithe tipiciúla aige.

Binid bhuaibheach agus saothráin tosaithe méisifileacha agus sin amháin is cead a chur isteach le linn “Wrångebäcksost” a dhéanamh. Níl aon bhreiseán in “Wrångebäcksost” seachas salann cócaireachta (NaCl).

3.4.   Céimeanna sonracha sa táirgeadh nach mór a thabhairt sa limistéar geografach sainithe

Ní mór na céimeanna go léir, ó fhéarach agus táirgeadh bainne go treamhnú, a dhéanamh sa limistéar geografach aitheanta dá dtagraítear i bpointe 4.

3.5.   Sainrialacha maidir le slisniú, grátáil, agus pacáistiú etc. an táirge dá dtagraíonn an t-ainm cláraithe

–

3.6.   Sainrialacha maidir le lipéadú an táirge dá dtagraíonn an t-ainm cláraithe

–

4.   Sainmhíniú achomair ar an limistéar geografach

Is éard atá i limistéar táirgthe “Wrångebäcksost” an réigiún feadh bhruach thiar Loch Vättern, ar a dtugtar “Guldkroken” go traidisiúnta. Cuimsítear ann paróistí Grevbäck, Mofalla, baile mór agus ceantar tuaithe Hjo, agus Norra agus Södra Fågelås.

5.   Nasc leis an limistéar geografach

Is machaire fadaithe é réigiún Guldkroken atá suite idir Loch Vättern san oirthear agus masaíf Hökensås, speir de chuid raon Tiveden, san iarthar. Talamh talmhaíochta oscailte is mó atá sa réigiúin.

Tá suíomh Guldkroken fabhrach don talmhaíocht i gcomparáid le suíomhanna eile. Tugann masaíf Hökensås fothain ón ngaoth aniar, agus fanann an teocht i mbun na measarthachta de bharr Loch Vättern, an cúigiú loch is mó san Eoraip, a bheith ar na gaobhair. Tá meánteocht Guldkroken beagán níos airde ná mar atá sna ceantair máguaird dá bharr (thart ar 6 °C). Ar an gcaoi chéanna, is faide líon na n-uaireanta gréine agus bíonn an mheánfhrasaíocht beagán níos ísle (thart ar 500 mm, agus a huasmhéid i lár agus i ndeireadh an tsamhraidh agus a híosmhéid i lár an gheimhridh).

Is éard atá san ithir meascán de chineálacha ithreach - cré, gaineamh mín, siolta, ithir ghainmheach, ithir chaonaigh agus seornaiseom – meascán is siocair le coinníollacha éagsúla feirmeoireachta ar na féarthailte aonair agus móinéir arúla. An rith chun srutha ó Hökensås, cibé acu rith chun srutha atá le feiceáil nó a tharlaíonn faoi thalamh atá ann, cuireann sé leis an mósáic sin.

De thairbhe na ndálaí nádúrtha fabhracha le haghaidh táirgeadh beatha agus beostoic araon, déantar beatha a tháirgeadh go forleathan inniu in Guldkroken le haghaidh táirgeadh orgánach bainne (KRAV-fhormheasta), atá ina bhonn le “Wrångebäcksost” a dhéanamh.

Ag deireadh na Meánaoise, is in Guldkroken a táirgeadh cáis le haghaidh mhainistreacha Östergötland in Alvastra agus Vadstena. Tar éis an Reifirméisin, ba ghníomhaíocht bhaile, den chuid is mó, a bhí sa táirgeadh déiríochta. Cuireadh tús le cáis a thairgeadh lena díol i lár an 19ú haois. Ag deireadh an 20ú haois bhí thart ar 15 dhéirí in Guldkroken. Is minic a ainmníodh na cáiseanna a rinneadh as ainm na feirme inar táirgeadh iad. Tá “Wrångebäcksost” ar cheann de na cáiseanna sin a táirgeadh ar dtús ar fheirm dhéiríochta darb ainm Wrångebäck.

Tháinig snag i dtáirgeadh tráchtála “Wrångebäcksost” sna 1960idí agus thosaigh sé arís in 2008 faoi cheannaireacht an déantóra caise a tháirg Wrångebäcksost sna 1960idí. Dá bhrí sin, an fios gnó a bhaineann le déanamh agus próiseáil na cáise, agus a fuair an déantóir cáise óna réamhtheachtaí, fios gnó a cuireadh ar aghaidh ó tháirgeoir déiríochta go chéile ó bhí 1889 ann, bhíothas in ann é a aistriú chuig glúin úr táirgeoirí déiríochta. Táirgtear “Wrångebäcksost” ar bhonn ceardaíochta i gcónaí, i gcomhréir leis an oideas bunaidh.

Brúitear an cháis faoi mheadhg agus aibítear ar thaise 90-94 % í. I rith na chéad trí mhí, déantar an cháis a aibiú ag 14-15 °C ar sheilfeanna de ghiúis dhlúthshnaitheach. Déantar na cáiseanna a iompú go laethúil i rith na chéad trí seachtaine. Le linn an ama sin déantar na cáiseanna a ní go laethúil freisin as tuaslagán salainn 5 % (NaCl) chun fás miocrorgánach ar chraiceann na cáise a spreagadh agus í a chosaint ar fhás múscáin neamh-inmhianaithe. Iompaítear an cháis agus nítear as tuaslagán salainn í trí huaire sa tseachtain go ceann an dá mhí ina dhiaidh sin.

Leanann an próiseas aibithe ag 10-11 °C agus ar thaise 90-94 %. Le linn na tréimhse sin, déantar an cháis a iompú agus a ní as tuaslagán salainn uair sa tseachtain.

Aibítear “Wrångebäcksost” go dtí go mbíonn na naoi mí slán aige ar a laghad. Laghdaíonn ar mheáchan na cáise thart ar 12-14 % agus í ag aibiú.

Mar thoradh ar an níochán as tuaslagán salainn fásann múscán baictéir, lena n-áirítear Brevibacterium linens ssp., ar an gcáis. Tá go leor de na cineálacha baictéir sin láthairshainiúil agus fásann siad ar chraiceann na cáise. Aistrítear na miocrorgánaigh sin ó cháis go cáis trí cháiseanna atá níos sine a ní as tuaslagán salainn a úsáidtear ansin chun cáiseanna atá níos óige a ní. Bíonn tionchar suntasach ag baictéir mhúscáin ar bholadh agus blas na cáise agus bíonn siad an-tábhachtach le linn phróiseas an aibithe chun tréithe “Wrångebäcksost” a theacht ar an gcáis.

Braitheann saintréithe “Wrångebäcksost” freisin ar chumas an duine úsáid agus tairbhe a bhaint as dálaí nádúrtha Guldkroken agus iad a bhainistiú chun beatha ainmhithe agus bainne a tháirgeadh. Cuirtear roghnú na meascán síolta le haghaidh na bhféarthailte agus na móinéar arúil in oiriúint do na dálaí éagsúla fáis in Guldkroken agus do na ceanglais deimhniúcháin orgánacha agus don ghá le beatha mhaith a bheith ag na hainmhithe déiríochta ionas gur féidir leo bainne ardchaighdeáin a tháirgeadh, bainne is féidir a úsáid chun “Wrångebäcksost” a dhéanamh.

Maidir le dea-acmhainn aibithe agus na leibhéil an-íseal aigéad carbocsaileach so-ghalaithe ar saintréithe “Wrångebäcksost” iad, is réamhriachtanais lena n-aghaidh sin ardchaighdeán bainne, próiseas déanta cáise atá dea-rialaithe, agus straitéis aibithe atá dea-oiriúnaithe. Is de thairbhe na gcoinníollacha céanna a bhíonn an próitéilíseas agus an dí-aimíniú measartha ard argainín ann is siocair le dúbholadh “Wrångebäcksost”.

Is de bharr soláthar beatha oiriúnaí ar ardchaighdeán do na hainmhithe déiríochta atá an cóimheas idéalach aigéid oiléach le haigéad pailmíteach in “Wrångebäcksost”. Is í an teagmháil idir aigéad oiléach agus aigéad pailmíteach is cúis freisin le tréith de chuid “Wrångebäcksost” mar atá an uachtarúlacht, agus is cúis leis an bhfocal “leáiteach” mar chur síos air in anailísí céadfacha.

Is difriúil go mór airíonna “Wrångebäcksost” le hairíonna na gcáiseanna traidisiúnta leathchrua Eorpacha a dhéantar as bainne teirmithe. Is as próiseas táirgthe dea-chomhtháite a thagann na saintréithe sin, ó tháirgeadh na beatha go dtí an cháis aibí, próiseas táirgthe atá bunaithe ar thraidisiún fada gníomhaíochta ceardaí.

Tagairt d’fhoilsiú na sonraíochta

(an dara fomhír d’Airteagal 6(1) den Rialachán seo)

https://www.livsmedelsverket.se/globalassets/produktion-handel-kontroll/livsmedelsinformation-markning-halsopastaenden/skyddade-beteckningar/2017-01461-34-ansokan_wrangebacksost_2020_06_14.pdf

---

(1)  IO L 343, 14.12.2012, lch. 1.

---

| 26.1.2022 | GA | Iris Oifigiúil an Aontais Eorpaigh | C 40/20 |
| --- | --- | --- | --- |

26.1.2022

GA

Iris Oifigiúil an Aontais Eorpaigh

C 40/20

---

Foilsiú teachtaireachta maidir le formheas leasaithe chaighdeánaigh ar shonraíocht táirge le haghaidh ainm in earnáil an fhíona, dá dtagraítear in Airteagal 17(2) agus (3) de Rialachán Tarmligthe (AE) 2019/33 ón gCoimisiún

(2022/C 40/04)

Foilsítear an teachtaireacht seo i gcomhréir le hAirteagal 17(5) de Rialachán Tarmligthe (AE) 2019/33 ón gCoimisiún (1).

TEACHTAIREACHT MAIDIR LE LEASÚ CAIGHDEÁNACH LENA MODHNAÍTEAR AN DOICIMÉAD AONAIR

“Almansa”

PDO-ES-A0044-AM04

Dáta na teachtaireachta: 26 Deireadh Fómhair 2021

TUAIRISC AR AN LEASÚ FORMHEASTA AGUS NA CÚISEANNA ATÁ LEIS

1.   An téarmaíocht a úsáidtear le haghaidh pharaiméadair anailíseacha an tsiúcra iarmharaigh, cuireadh i gcomhréir í leis an reachtaíocht atá i bhfeidhm.

Tuairisc:

Athraíodh ainm an pharaiméadair anailísigh “siúcra iarmharach” go “siúcraí iomlána arna sloinneadh mar ghlúcós móide fruchtós” i gcomhréir le hAirteagal 20 de Rialachán Cur Chun Feidhme (AE) 2019/34 ón gCoimisiún an 17 Deireadh Fómhair 2018, lena ndéantar foráil maidir le hiomlán na siúcraí a chinneadh, arna shloinneadh i dtéarmaí fruchtóis agus glúcóis.

Leasaíodh pointe 2.1 den tsonraíocht táirge, ach ní dhéantar difear don doiciméad aonair.

Is leasú caighdeánach é seo toisc go n-oiriúnaíonn sé an téarmaíocht a úsáidtear le haghaidh na saintréithe fisiceacha agus ceimiceacha, ach níl aon athrú ar an táirge deiridh i gceist leis. Coinníonn an táirge na saintréithe agus an phróifíl a dtugtar tuairisc orthu sa nasc, ar saintréithe agus próifíle iad is toradh ar an idirghníomhú idir tosca nádúrtha agus tosca daonna. Dá bhrí sin, ní thagann an leasú seo faoi aon cheann de na catagóirí dá bhforáiltear in Airteagal 14(1) de Rialachán (AE) 2019/33.

Cúis:

Ba ghá an bealach a sloinntear cion siúcra na bhfíonta a shonrú.

2.   Athbhreithniú ar pharaiméadair anailíseacha

Tuairisc:

Rinneadh na hathruithe seo a leanas: laghdaíodh an aigéadacht agus laghdaíodh teorainn datha i gcás fíonta dearga.

Athraíodh na cineálacha fíonta freisin go dtí na cineálacha fíonta seo a leanas: fíonta geala tirime agus fíonta rosé, fíon dearg tirim, fíonta leath-thirime, fíonta leath-mhilse agus fíonta milse, agus fíonta súilíneacha ar chaighdeán.

Leasaíodh pointe 2 den tsonraíocht táirge agus leasaíodh pointe 4 den doiciméad aonair.

Is leasú caighdeánach é seo toisc nach bhfuil aon athrú ar an táirge deiridh i gceist leis. Coinníonn an táirge na saintréithe agus an phróifíl a dtugtar tuairisc orthu sa nasc, ar saintréithe agus próifíle iad is toradh ar an idirghníomhú idir tosca nádúrtha agus tosca daonna. Dá bhrí sin, ní thagann an leasú seo faoi aon cheann de na catagóirí dá bhforáiltear in Airteagal 14(1) de Rialachán (AE) 2019/33.

Cúis:

Aigéadacht iomlán arna laghdú faoi 0.5 g/l: Le blianta beaga anuas tháinig méadú ar mheánteochtaí, rud a d’fhág gur tháinig laghdú i gcoitinne ar aigéadacht gach cineáil fíonchaoire. Mar thoradh air sin, bíonn leibhéil aigéadachta iomlána is ísle sna fíonta, agus tagann laghdú níos mó arís ar na leibhéil chéanna le linn dóibh a bheith sa bhairille mar gheall ar dheascadh na salann ón aigéad tartarach. Is gá, dá bhrí sin, na paraiméadair fhisiciceimiceacha a choigeartú.

Íosteorainn datha níos ísle i gcás fíonta dearga: Tá cineálacha fíonchaor éagsúla i limistéar táirgthe an tsonrúcháin tionscnaimh “Almansa”. Ar thaobh amháin, is é is toradh nádúrtha ar Garnacha Tintorera fíonta a bhfuil poitéinseal datha an-ard acu, agus ar an taobh eile, Monastrell agus Garnacha Tinta, a tháirgeann fíonta is míne a bhfuil meándéine datha orthu. Go ginearálta, le deich mbliana anuas, tá éileamh sna margaí ar fhíonta aonchineáil a bhfuil blas caor is mó orthu, ar fíonta iad ina mbeidh dúil ag glúine nua tomhaltóirí a bhfuil spéis á cur acu i gcultúr an fhíona. Ní mór a bheith ag fíoneolaithe gach fíonghoirt na huirlisí is gá chun fíonta a tháirgeadh a mheallfaidh margaí náisiúnta agus idirnáisiúnta, agus na saintréithe agus na cineálacha atá le fáil inár limistéar táirgthe á gcoinneáil san am céanna.

Ní thiocfaidh laghdú ar an gcáilíocht má íslítear an íosteorainn déine datha i gcás fíonta dearga; a mhalairt air sin, cuireann sé leis an raon roghanna a thagann ó na cineálacha éagsúla fíonchaor sa limistéar, agus táirgfear fíonta is fíneálta, is coimpléascaí agus is tarraingtí dá bharr.

3.   Ath-shainmhíniú ar na saintréithe orgánaileipteacha

Tuairisc:

Athscríobhadh na tuairiscí orgánaileipteacha ar na cineálacha fíona éagsúla.

Leasaíodh pointe 2.2 den tsonraíocht táirge agus leasaíodh pointe 4 den doiciméad aonair.

Is leasú caighdeánach é seo toisc go n-oiriúnaíonn sé na saintréithe orgánaileipteacha ionas gur fearr is féidir measúnú a dhéanamh orthu san anailís chéadfach, agus ní bheidh aon athrú ar an táirge i gceist leis. Coinníonn an táirge na saintréithe agus an phróifíl a dtugtar tuairisc orthu sa nasc, ar saintréithe agus próifíl iad is toradh ar an idirghníomhú idir tosca comhshaoil agus tosca daonna. Dá bhrí sin, ní thagann an leasú seo faoi aon cheann de na catagóirí dá bhforáiltear in Airteagal 14(1) de Rialachán (AE) 2019/33.

Cúis:

Le cur chun feidhme chaighdeán UNE-EN-ISO 17065 i bhfíorú na sonraíochta, is gá leasú a dhéanamh ar an tuairisc orgánaileipteach ar na fíonta a chumhdaítear ionas gur féidir a saintréithe a nascadh le tuairisceoirí ar féidir measúnú a dhéanamh orthu le painéal blaisithe a chomhlíonann na critéir a leagtar síos i gcaighdeán UNE-EN-ISO 17025.

4.   Cleachtais fhíoneolaíocha shonracha a oiriúnú

Tuairisc:

| — | Cuireadh deireadh le ceanglais fhíoneolaíocha áirithe agus méadaíodh an ráta maidir le fíonchaora dearga a phróiseáil ina bhfíon ionas nach mó an táirgeacht ná 74 lítear fíona in aghaidh 100 cileagram fíonchaor; Maidir le cineálacha fíonchaor bán, tá feidhm fós ag an táirgeacht 70 lítear fíona in aghaidh 100 cileagram fíonchaor. |
| --- | --- |

—

Cuireadh deireadh le ceanglais fhíoneolaíocha áirithe agus méadaíodh an ráta maidir le fíonchaora dearga a phróiseáil ina bhfíon ionas nach mó an táirgeacht ná 74 lítear fíona in aghaidh 100 cileagram fíonchaor; Maidir le cineálacha fíonchaor bán, tá feidhm fós ag an táirgeacht 70 lítear fíona in aghaidh 100 cileagram fíonchaor.

| — | Tá toirmeasc ar na cineálacha fíonchaor bán agus dearg a mheascadh. |
| --- | --- |

—

Tá toirmeasc ar na cineálacha fíonchaor bán agus dearg a mheascadh.

| — | Leagadh síos teorainneacha maidir le poitéinseal alcóil na bhfíonchaor. |
| --- | --- |

—

Leagadh síos teorainneacha maidir le poitéinseal alcóil na bhfíonchaor.

| — | Toirmisctear teicnící téite chun eastóscadh datha a chur á dhéanamh. |
| --- | --- |

—

Toirmisctear teicnící téite chun eastóscadh datha a chur á dhéanamh.

Leasaíodh pointí 3 agus 5 den tsonraíocht táirge agus leasaíodh pointe 5 den doiciméad aonair.

Is leasú caighdeánach é seo toisc nach bhfuil aon athrú ar an táirge i gceist leis. Coinníonn an táirge na saintréithe agus an phróifíl a dtugtar tuairisc orthu sa nasc, ar saintréithe agus próifíle iad is toradh ar an idirghníomhú idir tosca nádúrtha agus tosca daonna. Dá bhrí sin, ní thagann an leasú seo faoi aon cheann de na catagóirí dá bhforáiltear in Airteagal 14(1) de Rialachán (AE) 2019/33.

Cúis:

Dála aon tionscail agraibhia, tá athruithe teicneolaíocha tar éis teacht ar earnáil an fhíona le blianta beaga anuas. A bhuí leis na hathruithe sin, tá uirlisí nua ag fíoneolaithe chun fíonta a dhéanamh níos tarraingtí, níos inbhuanaithe agus níos neamhdhíobhálaí don chomhshaol. Na cleachtais fíoneolaíochta a leagtar amach sa tsonraíocht, is cleachtais iad atá as dáta ar bhealaí go leor agus ní chuirtear san áireamh leo teicneolaíochtaí fíoneolaíochta nua, cineálacha táirgthe nua nó na cineálacha fíona nua atá á n-éileamh sna margaí faoi láthair. Ar na cleachtais fhíoneolaíocha sin, tá siúcraí a choipeadh go hiomlán, amanna maothúcháin íosta a leagan síos, teorainneacha maidir le teochtaí coipthe a leagan síos agus eastóscadh fíona a theorannú go 70 %, ar nithe iad a chuidíonn feabhas a chur ar cháilíocht an fhíona, ach ar shlite go leor freisin fágann siad nach féidir leis na teicneoirí ach an chuid is fearr a bhaint as na fíonchaora i ngach baisc táirgthe. I bhfianaise an mhéid thuas, ní mór cleachtais fhíoneolaíocha a dhíriú ar fhíon ar ardchaighdeán a tháirgeadh, ionas go gcuirfidh eolas, taithí agus cumas gach foirne teicneoirí le cur i bhfeidhm na dteicnící is fearr a chomhlíonann saintréithe na bhfíonta a chumhdaítear leis an sonrúchán tionscnaimh “Almansa” mar a leagtar síos sa tsonraíocht.

An méadú ar an táirgeacht ó 70 lítear go 74 lítear in aghaidh an 100 cileagram fíonchaor dearg, is méadú é atá bunaithe ar an gcaoi, nuair a chuirtear brú is mó orthu sna cantaoirí, a gcruthaíonn cuid de na cineálacha sa limistéar táirgthe seo, amhail Monastrell, Cabernet, Garnacha agus Merlot, úrfhíonta ina bhfuil tiúchan polaifeanól ar cháilíocht an-ard, arb úrfhíonta iad nach mór, faoi na rialacha atá ann cheana, a dhiúscairt ionas nach sárófar an teorainn atá bunaithe.

Leis an méadú 4 % sin, chuirfí feabhas ar cháilíocht na bhfíonta a tháirgtear ó roinnt cineálacha faoin STFC “Almansa” nach bhfuil chomh saibhir céanna ó thaobh antóiciaininí agus polaifeanól, rud a d’fhágfadh fíon ina bhfuil tiúchan is airde de na comhdhúile sin.

Maidir leis an toirmeasc ar fhíonchaora dearga agus bána a mheascadh, tá sé d’aidhm ag an toirmeasc céanna cáiltabhairt agus carachtar na bhfíonta dearga ónár limistéar a choinneáil, agus tréith bhunúsach idirdhealaitheach ár sonrúcháin tionscnaimh á coinneáil san am céanna, eadhon an dlús ard dathanna, tainnine agus bolaithe atá ar ár bhfíonchaora dearga. Meastar, dá bhrí sin, go ndéanann an cineál measctha sin dochar don charachtar céanna sin agus go mbeifear ag imeacht ón ngné fhíor-riachtanach idirdhealaitheach ar a bhfuil ár sonrúchán tionscnaimh bunaithe ceann de na saintréithe is tábhachtaí atá againn a bhaint.

Maidir le neart alcóil féideartha na bhfíonchaor, léiríodh i dtéarmaí fíoneolaíochta gur príomhfhachtóir i dtáirgeadh fíonta ar ardchaighdeán is ea aibíocht na bhfíonchaor. Na fíonchaora atá faoi bhun na dteorainneacha socraithe tráth a mbuainte, táirgfear leo fíonta a mbeidh cáilíochtaí acu nach léiríonn fíorcharachtar ár sonrúcháin tionscnaimh, rud a dhéanfaidh dochar d’íomhá agus do ghradam an limistéir fíonsaothrúcháin seo.

Ar an gcaoi chéanna, ceann d’aidhmeanna an tsonrúcháin tionscnaimh seo is ea idirdhealú a dhéanamh idir ár bhfíonta agus fíonta limistéar eile. Níorbh fhéidir sin a dhéanamh gan féachaint le leas a bhaint as poitéinseal iomlán ár bhfíonchaor.

Maidir le teicnící téimh, is den fhíor-riachtanas í tréimhse maothaithe na gcraicne leis an úrfhíon chun saintréithe gach cineáil fíonchaoire a bhaint. Na teicnící a úsáidtear chun dath a bhaint trí théamh, ní chaomhnaítear leo na craicne ar feadh tréimhse fada go leor chun na bolaithe agus na blasanna a fhaightear tríd an maothú traidisiúnta a thabhairt do na fíonta. Is é an toradh a bhíonn orthu, fíonta ar chaighdeán maith, ach ar fíonta iad a chailleann carachtar sainiúil an STFC “Almansa”. Ar an gcúis sin, tá toirmeasc ar na teicnící sin.

5.   Cineálacha fíonchaor nua a chur leis

Tuairisc:

Cuireadh dhá chineál nua leis: Macabeo faoi chineálacha bána agus Cabernet Franc faoi chineálacha dearga.

Leasaíodh pointe 6 den tsonraíocht táirge. Ní dhéantar difear don doiciméad aonair toisc gur cuireadh isteach iad mar chineálacha tánaisteacha.

Is leasú caighdeánach é seo, arb é an toradh a bheidh air go dtáirgfear na cineálacha fíona céanna a mbeidh na tréithe céanna agus an phróifíl chéanna acu agus a dtugtar tuairisc orthu sa nasc, ar nithe iad a eascraíonn as an idirghníomhú idir tosca nádúrtha agus tosca daonna. Dá bhrí sin, ní thagann an leasú seo faoi aon cheann de na catagóirí dá bhforáiltear in Airteagal 14(1) de Rialachán (AE) 2019/33.

Cúis:

Tá na cineálacha sin á gcur laistigh den limistéar táirgthe STFC “Almansa” cheana, ar cineálacha iad lena dtáirgtear fíonta a choinníonn na saintréithe a leagtar síos sa tsonraíocht le haghaidh fíonta a chumhdaítear leis an sonrúchán tionscnaimh seo, agus tá údar lena n-áireamh ar bhonn an éilimh atá ann faoi láthair sa mhargadh.

6.   Coinníollacha breise a athdhréachtú (lipéadú)

Tuairisc:

Athraíodh céatadán an chineáil is gá chun gur féidir gan ach an cineál sin a lua. Scriosadh dhá théarma thraidisiúnta (“Superior” agus “Rancio”) freisin.

Leasaíodh pointe 8 den tsonraíocht táirge agus leasaíodh pointe 9 den doiciméad aonair.

Is leasú caighdeánach é seo toisc gurb éard atá ann, nuashonrú ar an reachtaíocht agus oiriúnú do na ceanglais is infheidhme. Leis an leasú seo is féidir na cineálacha fíona céanna a tháirgeadh, a bhfuil na saintréithe céanna acu agus atá ag an táirge faoi chosaint. Dá bhrí sin, ní thagann an leasú seo faoi aon cheann de na catagóirí dá bhforáiltear in Airteagal 14(1) de Rialachán (AE) 2019/33.

Cúis:

Sa chéad mhír, an céatadán de chineál fíniúna sonrach is gá chun gur féidir gan ach an cineál sin a lua, leasaíodh go 85 % é. Dá bhrí sin, tá sé sin curtha i gcomhréir leis an reachtaíocht is infheidhme (Airteagal 50(a)(i) de Rialachán Tarmligthe (AE) 2019/33). Sa tríú mír, scriosadh dhá théarma thraidisiúnta toisc nach n-úsáidtear iad.

7.   Na comhlachtaí deimhniúcháin agus an reachtaíocht atá i bhfeidhm a thabhairt cothrom le dáta

Tuairisc:

Tugadh cothrom le dáta liosta na gcomhlachtaí rialaithe formheasta agus an tagairt do rialacháin an Aontais atá i bhfeidhm.

Leasaíodh pointí 8 agus 9 den tsonraíocht táirge, ach ní dhéantar difear don doiciméad aonair.

Is leasú caighdeánach é seo toisc gurb éard atá ann, nuashonrú ar liosta na gcomhlachtaí deimhniúcháin agus ar an reachtaíocht atá i bhfeidhm. Dá bhrí sin, ní thagann an leasú seo faoi aon cheann de na catagóirí dá bhforáiltear in Airteagal 14(1) de Rialachán (AE) 2019/33.

Cúis:

Ba ghá an fhaisnéis sin a thabhairt cothrom le dáta.

DOICIMÉAD AONAIR

1.   Ainmneacha

Almansa

2.   Cineál an táisc gheografaigh

STFC – Sonrúchán Tionscnaimh faoi Chosaint

3.   Catagóirí na dtáirgí finiúna

| 1. | Fíon |
| --- | --- |

1.

Fíon

| 5. | Fíon súilíneach ar ardchaighdeán |
| --- | --- |

5.

Fíon súilíneach ar ardchaighdeán

4.   Tuairisc ar na fíonta

1.   Fíon geala tirime agus fíonta rosé

TUAIRISC THÉACSÚIL ACHOMAIR

Is fíonta éadroma iad na fíonta geala, ina bhfuil neart alcóil meánach, agus ó bhuí níos éadroime go buí níos órga an dath a bhíonn orthu. Bíonn an torthúlacht i dtreis iontu, ach is féidir bolaithe adhmadúla tóstáilte a bheith sa bhreis air sin freisin. Aigéadacht mhaith, blas úr agus ar bhlas na gcaor. D’fhéadfadh blas éadrom adhmadúil tóstáilte teacht chun cinn.

Bíonn dath bándearg dorcha go dath sú craobh nó dath an bhradáin ar na fíonta rosé. Bíonn siad úr éadrom agus bíonn aigéadacht mheánach iontu. Sa bhéal, bíonn blas bríomhar orthu agus iad ar bhlas na gcaor.

| * | Tá an neart alcóil iomlán uasta laistigh de na teorainneacha dlíthiúla a leagtar síos le reachtaíocht ábhartha an Aontais. |
| --- | --- |

*

SAINTRÉITHE ANAILÍSEACHA GINEARÁLTA

Neart alcóil iomlán uasta (% de réir toirte)

—

Neart alcóil iomlán íosta (% de réir toirte)

11.5

Aigéadacht iomlán íosta

4 gram in aghaidh an lítir, a shloinntear mar aigéad tartarach

Aigéadacht luaineach uasta (ina milleachoibhéis in aghaidh an lítir)

10

Iomlán uasta dé-ocsaíde sulfair (ina mhilleagraim in aghaidh an lítir)

180

2.   fíonta geala, rosé agus dearga leath-thirime, fíonta geala, rosé agus dearga leath-mhilse agus fíonta geala, rosé agus dearga milse

TUAIRISC THÉACSÚIL ACHOMAIR

An chuma agus an blas atá ar na fíonta sin is cosúil iad leis na fíonta tirime a tháirgtear ón gcineál céanna.

Tá cothromaíocht sa bhlas a bhíonn orthu i dtéarmaí neart alcóil, aigéadachta agus cion siúcra iarmharaigh.

| * | Tá an neart alcóil iomlán uasta laistigh de na teorainneacha dlíthiúla a leagtar síos le reachtaíocht ábhartha an Aontais. |
| --- | --- |

*

| * | Iomlán uasta dé-ocsaíde sulfair: 180 mg/l más mó ná 5 g/l an cion siúcra iomlán arna shloinneadh mar fhruchtós móide glúcós, agus an teorainn a leagtar síos sa reachtaíocht más lú ná 5 g/l an cion siúcra iomlán arna shloinneadh mar fhruchtós móide glúcós. |
| --- | --- |

*

SAINTRÉITHE ANAILÍSEACHA GINEARÁLTA

Neart alcóil iomlán uasta (% de réir toirte)

—

Neart alcóil iomlán íosta (% de réir toirte)

9

Aigéadacht iomlán íosta

3 gram in aghaidh an lítir, a shloinntear mar aigéad tartarach

Aigéadacht luaineach uasta (ina milleachoibhéis in aghaidh an lítir)

16.7

Iomlán uasta dé-ocsaíde sulfair (ina mhilleagraim in aghaidh an lítir)

—

3.   Fíon dearg tirim

TUAIRISC THÉACSÚIL ACHOMAIR

D’fhéadfadh déine datha mheánach go hard-déine datha a bheith orthu, agus imir orthu ó imir dhearg go vialait, corcra, gairnéad, caordhearg, rúibíneach, agus d’fhéadfadh dath donnrua a bheith orthu freisin.

Ó dhéine mheánach go hard-déine agus bolaithe úra orthu, agus d’fhéadfadh bolaithe adhmadúla tóstáilte a bheith orthu freisin.

Idir mheándéine go hard-déine iontu, dea-chothromaíocht iontu agus iad dea-struchtúrtha, d’fhéadfadh blas saintréitheach a bheith ar na fíonta sin, eadhon blas adhmadúil a bhfuil blas beag tóstáilte air.

| * | Tá an neart alcóil iomlán uasta laistigh de na teorainneacha dlíthiúla a leagtar síos le reachtaíocht ábhartha an Aontais. |
| --- | --- |

*

SAINTRÉITHE ANAILÍSEACHA GINEARÁLTA

Neart alcóil iomlán uasta (% de réir toirte)

—

Neart alcóil iomlán íosta (% de réir toirte)

12

Aigéadacht iomlán íosta

4 gram in aghaidh an lítir, a shloinntear mar aigéad tartarach

Aigéadacht luaineach uasta (ina milleachoibhéis in aghaidh an lítir)

11.7

Iomlán uasta dé-ocsaíde sulfair (ina mhilleagraim in aghaidh an lítir)

150

4.   Fíon súilíneach ar ardchaighdeán

TUAIRISC THÉACSÚIL ACHOMAIR

Boilgeoga fíneálta a mhaireann i bhfad, agus bíonn ó imir éadrom go himir órga lonrach ar na fíonta geala, agus bíonn imir bhándearg go himir ar dhath na tíle ar na fíonta rosé. Bolaithe glana torthúla a bhíonn orthu. Tá bolaithe an-láidir ar fhíonta “Reserva”. Cothromaíocht leo sa bhéal, agus struchtúr acu a thugann blas taitneamhach dóibh.

| * | Tá an neart alcóil iomlán uasta laistigh de na teorainneacha dlíthiúla a leagtar síos le reachtaíocht ábhartha an Aontais. |
| --- | --- |

*

SAINTRÉITHE ANAILÍSEACHA GINEARÁLTA

Neart alcóil iomlán uasta (% de réir toirte)

—

Neart alcóil iomlán íosta (% de réir toirte)

10

Aigéadacht iomlán íosta

3.5 gram in aghaidh an lítir, a shloinntear mar aigéad tartarach

Aigéadacht luaineach uasta (ina milleachoibhéis in aghaidh an lítir)

13.3

Iomlán uasta dé-ocsaíde sulfair (ina mhilleagraim in aghaidh an lítir)

185

5.   Cleachtais fíonóireachta

5.1.   
  Cleachtais fhíoneolaíocha shonracha

Cleachtais fhíoneolaíocha shonracha

Nuair a bhíonn an t-úrfhíon nó an fíon á eastóscadh agus é á dheighilt ón marc torthaí, ní mór an brú ceart a chur chun a áirithiú nach mó an táirgeacht ná 74 lítear fíona in aghaidh an 100 cileagram d’fhíonchaora dearga agus 70 lítear fíona in aghaidh an 100 cileagram d’fhíonchaora bána.

Maidir le táirgeadh fíonta dearga, is é 48 n-uair an chloig an tréimhse mhaothúcháin íosta.

Ní cheadaítear cineálacha fíonta geala agus fíonta dearga a mheascadh.

Na coimeádáin adhmaid a úsáidtear sna próisis aosaithe, ní mór iad a bheith déanta as dair agus ní mór toilleadh a bheith iontu a chomhlíonann na teorainneacha toirte a leagtar síos leis an reachtaíocht atá i bhfeidhm maidir le húsáid téarmaí traidisiúnta áirithe.

Aosú i bairillí.

5.2.   
  Na táirgeachtaí uasta

Cineálacha fíonta geala cuachthreoraithe

7 860 cileagram fíonchaor in aghaidh an heicteáir

55 heictilítear in aghaidh an heicteáir

Cineálacha fíonta dearga cuachthreoraithe

6 430 cileagram fíonchaor in aghaidh an heicteáir

47.58 heictilítear in aghaidh an heicteáir

Fíonta geala treilíse

11 430 cileagram fíonchaor in aghaidh an heicteáir

80 heictilítear in aghaidh an heicteáir

Fíonta dearga treilíse

10 000 cileagram fíonchaor in aghaidh an heicteáir

74 heictilítear in aghaidh an heicteáir

6.   Limistéar geografach críochaithe

Áirítear sa limistéar na dáileachtaí agus na fodháileachtaí atá lonnaithe sna bardais seo a leanas:

| — | Almansa |
| --- | --- |

—

Almansa

| — | Alpera |
| --- | --- |

—

Alpera

| — | Bonete |
| --- | --- |

—

Bonete

| — | Corral Rubio |
| --- | --- |

—

Corral Rubio

| — | Higueruela |
| --- | --- |

—

Higueruela

| — | Hoya Gonzalo |
| --- | --- |

—

Hoya Gonzalo

| — | Pétrola |
| --- | --- |

—

Pétrola

| — | Chinchilla: an limistéar a theorannaítear le bóthar seirbhíse AB-402 (bóthar atá ag dul ó Horna go Venta de Alhama) agus atá ar theorainn bhardais Pétrola agus Ceartal Rubio ar thaobh amháin agus atá ar theorainn bhardais Bonete, Higueruela agus Hoya Gonzalo ar an taobh eile. |
| --- | --- |

—

Chinchilla: an limistéar a theorannaítear le bóthar seirbhíse AB-402 (bóthar atá ag dul ó Horna go Venta de Alhama) agus atá ar theorainn bhardais Pétrola agus Ceartal Rubio ar thaobh amháin agus atá ar theorainn bhardais Bonete, Higueruela agus Hoya Gonzalo ar an taobh eile.

7.   Príomhchineálacha na bhfíonta geala

GARNACHA TINTORERA

MONASTRELL

VERDEJO

8.   Tuairisc ar na naisc

8.1.   
  Fíon

Tá limistéar táirgthe an tsonrúcháin tionscnaimh “Almansa” lonnaithe i gcrios idirthurais aeráide. Tá na fíonghoirt lonnaithe ar ísealchríocha, áit a bhfuil ithreacha tréscaoilteacha ann atá saibhir in aolchloch agus atá ar bheagán cothaitheach. Tá an mheánfhrasaíocht íseal, eadhon 250 mm/bliain. A bhuí leis an easpa báistí, le tréscaoilteacht na hithreach agus leis an táirgeacht íseal, is féidir fíonta, a bhfuil boladh láidir agus dath gléineach orthu, a tháirgeadh.

8.2.   
  Fíon súilíneach ar ardchaighdeán

Leis na teochtaí foircneacha agus le saibhreas na hithreach aolchloiche, is féidir na cineálacha údaraithe a shaothrú, ar cineálacha iad a thugann tathag agus cothromaíocht do na fíonta. Ar an gcaoi chéanna, is é an toradh atá ar an easpa báistí agus ar an líon uaireanta gréine atá ann, neart alcóil nádúrtha lenar féidir fíonta ina bhfuil na leibhéil bunaithe nirt alcóil a tháirgeadh. Maidir le táirgeadh fíonta súilíneacha, is mar cuvée a úsáidtear na fíonta dá dtagraítear sa mhír roimhe seo, agus ar an ábhar sin tá feidhm ag an tuairisc ar a nasc maidir le fíonta súilíneacha freisin.

9.   Coinníollacha fíor-riachtanacha eile (pacáistíocht, lipéadú, ceanglais eile)

Creat dlíthiúil:

Sa reachtaíocht náisiúnta

Cineál an choinníll breise:

Forálacha breise maidir le lipéadú

Tuairisc ar an gcoinníoll:

Chun gur féidir ainm cineáil fíniúna shonraigh aonair a úsáid, is gá 85 % ar a laghad de na fíonchaora teacht ón gcineál sin agus ní mór sin a thaifeadadh sna cláir fíona.

Nasc chuig an tsonraíocht táirge

http://pagina.jccm.es/agricul/paginas/comercial-industrial/consejos_new/pliegos/Mod_AM04%20_ALMANSA_cc_20210423.pdf

---

(1)  IO L 9, 11.1.2019, lch. 1.

---